open-index/open-wikipedia-markdown huggingface dataset:
ಮಿಸ್ಟರ್ ಅಂಡ್ ಮಿಸೆಸ್ ರಾಮಾಚಾರಿ (ಚಲನಚಿತ್ರ)

**ಮಿಸ್ಟರ್‌ ಅಂಡ್‌ ಮಿಸಸ್‌ ರಾಮಾಚಾರಿ** ಯಶ್ ಹಾಗೂ ರಾಧಿಕಾ ಪಂಡಿತ್ ಅಭಿನಯದ ಕನ್ನಡ ಚಿತ್ರ.  ಜಯಣ್ಣ ಹಾಗೂ ಭೋಗೇಂದ್ರ ಈ ಚಿತ್ರದ ನಿರ್ಮಾಪಕರು. ಸಂತೋಷ್‌ ಆನಂದ್‌ರಾಮ್‌ ನಿರ್ದೇಶಕರು. ಇವರಿಗಿದು ಮೊದಲ ಚಿತ್ರ. ವಿಶೇಷವೆಂದರೆ ಈ ಚಿತ್ರದಲ್ಲಿ ಯಶ್‌ ಹಾಡಿದ್ದಾರೆ. ಇದು ಯಶ್‌ ಹಾಡಿರುವ ಮೊದಲ ಚಿತ್ರ. ಈ ಚಿತ್ರಕ್ಕೆ ವಿ.ಹರಿಕೃಷ್ಣ ಸಂಗೀತ ನೀಡಿದ್ದಾರೆ. ವೈದಿ.ಎಸ್‌ ಛಾಯಾಗ್ರಹಣ, ಕೆ.ಎಂ.ಪ್ರಕಾಶ್‌ ಸಂಕಲನ, ರವಿವರ್ಮ ಸಾಹಸ ನಿರ್ದೇಶನ ಹಾಗೂ ಮುರಳಿ ಅವರ ನೃತ್ಯ ನಿರ್ದೇಶನ ಈ ಚಿತ್ರಕ್ಕಿದೆ.
## ಕಥೆ
ನಾಗರಹಾವು ಸಿನೆಮಾದ ನಾಯಕ ಪಾತ್ರ ರಾಮಾಚಾರಿ(ವಿಷ್ಣುವರ್ಧನ್) ಅವನನ್ನು ಆರಾಧಿಸುವ ಈ ನೂತನ ರಾಮಾಚಾರಿ (ಯಶ್), ಮೂಲ ರಾಮಾಚಾರಿಯ ಸಿಟ್ಟನ್ನು ತನ್ನಲ್ಲಿ ಅವಗಾಹಿಸಿಕೊಂಡಿರುತ್ತಾನೆ. ಅವನ ರೀತಿಯಲ್ಲೆ ಪರೀಕ್ಷೆಯಲ್ಲಿ ಕಾಪಿ ಹೊಡೆದು ಸಿಕ್ಕಿ ಬಿದ್ದು ಪ್ಯಾಂಟ್ ಬಿಚ್ಚುವ ಶಿಕ್ಷೆ ಪಡೆಯುತ್ತಾನೆ. ಆ ಸಿಟ್ಟು ಮತ್ತು ಈ ಘಟನೆ ಬಿಟ್ಟರೆ ಹಳೆಯ ರಾಮಚಾರಿಗೂ ಈ ರಾಮಾಚಾರಿಗೂ ಹೆಚ್ಚೇನೂ ಸಾಮ್ಯತೆ ಇಲ್ಲ. ಇವನ ಅಣ್ಣ ಬುದ್ಧಿವಂತ. ಓದಿನಲ್ಲಿ ಚುರುಕು. ಇವರ ಅಪ್ಪನಿಗೆ ಚುರುಕು ಮಗನ ಮೇಲೆ ವಿಶೇಷ ಪ್ರೀತಿ. ಒರಟ ಮಗನನ್ನು ಕಂಡರೆ ಪೊಲೀಸ್ ಠಾಣೆಯಲ್ಲಿ ದೂರು ಕೊಡುವಷ್ಟು ಕೋಪ. ರಾಮಾಚಾರಿಗೆ ದತ್ತು ಮತ್ತು ಚಿಕ್ಕಪ್ಪ ಆತ್ಮೀಯ ಗೆಳೆಯರು. ತಾನು ವಿರಳವಾಗಿ ಹೋಗುವ ಕಾಲೇಜಿನಲ್ಲಿ ಮೊದಲ ನೋಟದಲ್ಲೇ ನಾಯಕ ನಟಿಯನ್ನು(ರಾಧಿಕಾ ಪಂಡಿತ್) ನೋಡಿ ಲವ್ ಆಗುತ್ತದೆ. ಅವಳನ್ನು ರ್‍ಯಾಗಿಂಗ್‍ನಿಂದ ತಪ್ಪಿಸಲು ಒಂದು ಫೈಟ್. ನಾಯಕಿ ತನ್ನ ಆತ್ಮೀಯ ಗೆಳೆಯ ದತ್ತುವಿನ ತಂಗಿ ಎಂದು ತಿಳಿದು ಕೊನೆಗೆ ಸ್ನೇಹವೇ ದೊಡ್ದದು ಎಂದು ಸುಮ್ಮನಾಗುತ್ತಾನೆ. ಆದರೆ ನಾಯಕಿ ಅಣ್ಣನನ್ನು ಒಪ್ಪಿಸಿ, ತನ್ನ ತಾಯಿಯನ್ನು(ಮಾಳವಿಕ) ಎದುರು ಹಾಕಿಕೊಂಡು ತನ್ನ ಪ್ರೀತಿಯನ್ನು ಸಮರ್ಪಿಸುತ್ತಾಳೆ. ರಾಮಾಚಾರಿ 'ಬಾಗಿನ' ಕೊಟ್ಟು ಹುಡುಗಿಯ ಹತ್ತಿರ ಪ್ರೀತಿಯನ್ನು ಸಂವೇದಿಸಿಕೊಳ್ಳುತ್ತಾನೆ. ಇವನು ರಾಮಾಚಾರಿಯಾದ ಮೇಲೆ ನಾಯಕಿಯನ್ನು "ಮಾರ್ಗರೆಟ್" ಎಂದು ನಾಮಕರಣ ಮಾಡುತ್ತಾನೆ. ಇವರ ಮಧುರ ಪ್ರೀತಿಯ ನವಿರು ಕ್ಷಣಗಳು, ಹಾಡುಗಳೊಂದಿಗೆ ಮುಂದುವರೆಯುವ ಕಥೆ, ರಾಮಾಚಾರಿಯ 'ಮಿಸ್ ಕಮ್ಮ್ಯುನಿಕೇಶನ್' ನಿಂದ ಇಬ್ಬರಲ್ಲೂ ವಿರಸ ಉಂಟಾಗುತ್ತದೆ. ಈ ಮಧ್ಯದಲ್ಲಿ ರಾಮಾಚಾರಿಯ ಅಣ್ಣನನ್ನು ಓದಿಸಿದ್ದ, ತನ್ನ ಕುಟುಂಬ ಗೆಳೆಯನ(ಶ್ರೀನಾಥ್) ಮಗಳನ್ನು ತನ್ನ ಅಣ್ಣ ವರಿಸಬೇಕಿರುತ್ತದೆ. ಆದರೆ ಅಣ್ಣ ಓಡಿ ಹೋಗುತ್ತಾನೆ. ಇದರಿಂದ ನೊಂದ ಅಪ್ಪ ಆಸ್ಪತ್ರೆ ಸೇರುತ್ತಾನೆ. ಈ ಮಧ್ಯೆದಲ್ಲಿ ಮಾರ್ಗರೆಟಳ ಹುಟ್ಟುಹಬ್ಬಕ್ಕೆ ವಿಶ್ ಮಾಡುವುದನ್ನು ಮರೆಯುತ್ತಾನೆ. ಇವರಿಂದ ವಿರಸ ವಿಪರೀತಗೊಂಡು, ಸಂಬಂಧ ಕಡಿತಗೊಳ್ಳುತ್ತದೆ. ಮಾರ್ಗರೆಟ್ ಮತ್ತೆ ದಿವ್ಯ(ಮೂಲ ಹೆಸರು) ಆಗಿಬಿಡುತ್ತಾಳೆ. ಆಗ ತನ್ನ ಅಣ್ಣ ವರಿಸಬೇಕಿದ್ದ ಹುಡುಗಿಯನ್ನು ತನ್ನ ತಂದೆಯ(ಈಗ ಸಂಬಂಧ ಉತ್ತಮಗೊಂಡಿರುತ್ತದೆ) ಒತ್ತಡದಿಂದ ರಾಮಾಚಾರಿ ವರಿಸಲು ಒಪ್ಪಿಕೊಳ್ಳುತ್ತಾನೆ. ಅಲ್ಲಿ ಮಾರ್ಗರೆಟಿಗೂ ಅಮೇರಿಕಾದ ಸಂಬಂಧ(ಧ್ಯಾನ್) ಒಲಿದು ಬರುತ್ತದೆ. ಚಿತ್ರದುರ್ಗದಲ್ಲಿ ಎರಡೂ ಸಂಬಂಧಗಳ ಮದುವೆ ಒಂದೇ ದಿನ ನಿಗದಿಯಾಗುತ್ತದೆ. ಮುಂದೇನಾಗುತ್ತದೆ ಎಂಬುದೇ ಉಳಿದ ಸಿನಿಮಾ.
## ತಾರಾಗಣ
* ಯಶ್
* ರಾಧಿಕಾ ಪಂಡಿತ್
* ಶ್ರೀನಾಥ್
* ಅಚ್ಯುತ್ ಕುಮಾರ್
* ಮಾಳವಿಕಾ ಅವಿನಾಶ್
* ಸಾಧು ಕೋಕಿಲ
* ಹೊನ್ನವಳ್ಳಿ ಕೃಷ್ಣ
* ಧ್ಯಾನ್
* ಅರುಣಾ ಬಾಲರಾಜ್‌
* ಗಿರೀಶ್‌
* ರಾಕ್‍ಲೈನ್ ಸುಧಾಕರ್‌
* ಮೈಸೂರು ನಾಯ್ಡು
* ಅಶೋಕ್‌ ಶರ್ಮಾ
* ವಿಶಾಲ್‌ ಹೆಗ್ಡೆ
## ಬಾಕ್ಸ್ ಆಫೀಸ್
ಚಿತ್ರ ಬಿಡುಗಡೆಯಾದ ಮೊದಲ ಆರು ದಿನಗಳಲ್ಲಿ ‘ರಾಮಾಚಾರಿ’ ಚಿತ್ರದ ಒಟ್ಟು ಗಳಿಕೆ 14 ಕೋಟಿ ರೂಪಾಯಿ. ರಾಜ್ಯದ ಒಟ್ಟು 200 ಚಿತ್ರಮಂದಿರಗಳಲ್ಲಿ ಚಿತ್ರ ಬಿಡುಗಡೆಯಾಗಿತ್ತು. ಗುರುವಾರ (ಡಿ.25) ಚಿತ್ರ ಬಿಡುಗಡೆಯಾದ ಎರಡು ದಿನಕ್ಕೆ ಹತ್ತು ಚಿತ್ರಮಂದಿರಗಳು ಹೊಸದಾಗಿ ಸೇರ್ಪಡೆಯಾದವು.

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ನಿರುಪಮ ರಾಜೇಂದ್ರ

**ನಿರುಪಮ ಮತ್ತು ರಾಜೇಂದ್ರ** ಭಾರತೀಯ ಸಾಂಸ್ಕೃತಿಕ ನರ್ತಕರು. ಇವರು ಭರತನಾಟ್ಯ ಹಾಗು ಕಥಕ್ ನೃತ್ಯ ರೂಪಗಳ ರಾಯಭಾರಿಗಳು. ಇವರು ೧೯೯೪ರಲ್ಲಿ *ಅಭಿನವ ಡ್ಯಾನ್ಸ್ ಕಂಪನಿ*ಯನ್ನು ಸ್ಥಾಪಿಸಿ ನಿರ್ದೇಶಿಸುತ್ತಿದ್ದಾರೆ.

## ವೃತ್ತಿ ಮತ್ತು ಜೀವನ
ಕಥಕ್ ಶೈಲಿಯಲ್ಲಿ ನಿರುಪಮ ಮತ್ತು ರಾಜೆಂದ್ರ ಇವರಿಗೆ ಗುರು ಡಾ|ಮಾಯಾ ರಾವ್, ಪದ್ಮಭೂಷಣ ಕುಮುದಿನಿ ಲಖಿಯ, ಗುರು ಅರ್ಜುನ್ ಮಿಸ್ರ ಇವರಿಂದ ವಿದ್ಯಾಭ್ಯಾಸವಾಗಿದ್ದು, ಇದರ ಜೊತೆ ಭರತನಾಟ್ಯದಲ್ಲಿ ನಿರುಪಮಾರಿಗೆ ಗುರು ನರ್ಮದಾ, ಸುಂದರಿ ಸಂತಾನಮ್, ಪದ್ಮಭೂಷಣ್ ಕಲಾನಿಧಿ ನಾರಯಣ್, ಪದ್ಮಭೂಷಣ್ ಪದ್ಮ ಸುಬ್ರಹ್ಮಣ್ಯಮ್ ರವರ ಮಾರ್ಗದರ್ಶನ ದೊರಕಿದೆ.
ಇವರಿಬ್ಬರು ೧೯೯೪ರಲ್ಲಿ *ಅಭಿನವ ಡ್ಯಾಂಸ್ ಕಂಪನಿ* ಹಾಗು *ಅಭಿನವ ಸ್ಕೂಲ್ ಆಫ್ ಡ್ಯಾಂಸ್* ಇವುಗಳನ್ನು ಸ್ಥಾಪಿಸಿ ನಿರ್ದೇಶಿಸುತ್ತ ನಡೆಸಿಕೊಂದು ಬರುತ್ತಿದ್ದಾರೆ. ತಮ್ಮ ಶಾಲೆಯಲ್ಲಿ ನೂರಕ್ಕು ಹೆಚ್ಚು ವಿದ್ಯಾರ್ಥಿಗಳಿಗೆ ಭರತನಾಟ್ಯ ಹಾಗು ಕಥಕ್ ನೃತ್ಯರೂಪಗಳ ವಿದ್ಯಾದಾನ ಮಾದುತ್ತಾ, ಕಂಪನಿಯ ಮೂಲಕ ಹಲವಾರು ನೃತ್ಯ-ಸಂಚಿಕೆಗಳನ್ನು ನಿರ್ಮಿಸಿದ್ದಾರೆ.ಇದಲ್ಲದೆ ಇವರು ಭಾರತದ ಜತೆ ಸುಮಾರು ೫೫ ದೇಶಗಳಲ್ಲಿ ನೃತ್ಯಕಾರ್ಯಕ್ರಮಗಳನ್ನು ನೀಡಿ, ಕಾರ್ಯಶಾಲೆಗಳನ್ನು ನಡೆಸಿ ಭಾರತೀಯ ಸಂಸ್ಕೃತಿಯನ್ನು ಮುನ್ನಡೆಸುತ್ತಿದ್ದಾರೆ. 

## ನೃತ್ಯ ಸಂಚಿಕೆಗಳು
ಅಭಿನವ ಡ್ಯಾಂಸ್ ಕಂಪನಿಯ ಮೂಲಕ ಹಲವಾರು ನೃತ್ಯ-ಸಂಚಿಕೆಗಳನ್ನು ನಿರ್ಮಿಸಿದ್ದಾರೆ. ಇದರಲ್ಲಿ ಕಥಕಶೈಲಿಯಲ್ಲಿ ರಾಸಲೀಲ, ವರ್ಷ, ಯುಗಲ್, ಮೀರಾ ಮಾಧುರಿ ಹಾಗು ಭರತನಾಟ್ಯದಲ್ಲಿ ಲಾಸ್ಯರಂಜನಿ, ಕಾಳಿಂಗರತ್ನ, ಕಾಲ್ ಆಫ್ ದ ಫ್ಲೂಟ್ ಇತ್ಯಾದಿ.
ಇವರ ಎಲ್ಲ ಸಂಚಿಕೆಗಳಿಗೆ ಶತಾವಧಾನಿ, ಡಾ. ಆರ್ ಗಣೇಶ್, ಪ್ರವೀನ್ ಡಿ ರಾವ್, ಪ್ರವೀಣ್ ಗೋಡ್ಖಿಂಡಿ, ಅನೂರು ಅನಂತಕೃಷ್ಣ ಶರ್ಮ, ತಿರುಮಲೆ ಶ್ರೀನಿವಾಸ್ ಹಾಗು ವಿನೋದ್ ಕುಮರ್ ಇವರ ಸಹಕಾರವಿದೆ.

## ಪ್ರಶಸ್ತಿ-ಪುರಸ್ಕಾರಗಳು
* ''ಕರ್ನಾಟಕ ಕಲಾಶ್ರೀ ೨೦೧೧ - ಕರ್ನಾಟಕ ರಾಜ್ಯ
* ಶ್ರೀಕೃಷ್ಣವಿಠ್ಠಲಾನುಗ್ರಹ ಪ್ರಶಸ್ತಿ - ಉಡುಪಿ ಕೃಷ್ಣ ಮಠ
* ಒಲ್ಕಹಮ ಗವರ್ನರ್ ಮತ್ತು ತುಲ್ಸ ಮೇಯರ್ ಇವರಿಂದ ಪುರಸ್ಕಾರ - ೨೦೦೬ ಹಾಗು ೨೦೦೮
* ಹಾನರರ್ಯ್ ಪಾವ್ಲ್ ಹ್ಯಾರಿಸ್ ಫೆಲ್ಲೊಶಿಪ್ - ೨೦೦೪
* ಕಲಾ ಅರತಿ ರತ್ನ ಪ್ರಶಸ್ತಿ - ೨೦೦೧
* ನಾಟ್ಯ ಮಯೂರಿ ನಿರುಪಮ - ೧೯೯೮
* ನಾಟ್ಯ ಪ್ರವೀಣ ರಾಜೇಂದ್ರ - ೧೯೯೮

## ಉಲ್ಲೇಖಗಳು
ವರ್ಗ:ಕಲಾವಿದರು
ವರ್ಗ:ಭರತನಾಟ್ಯ ಕಲಾವಿದರು
ಬುರುಡೆ ಜಲಪಾತ

**ಬುರುಡೆ ಜಲಪಾತ** ಅಥವಾ **ಬುರುಡೆ ಜೋಗ** ಉತ್ತರ ಕನ್ನಡ ಜಿಲ್ಲೆಯ ಸಿದ್ಧಾಪುರ ತಾಲೂಕಿನಲ್ಲಿರುವ ಒಂದು ಜಲಪಾತ. ಸುಮಾರು ೯೦ ಮೀ. ಎತ್ತರದಿಂದ ಧುಮುಕುತ್ತದೆ. ಇಲ್ಲಿ 'ಇಳ್ಳಿಮನೆ' ಎಂಬ ಹಳ್ಳಿಯಿರುವುದರಿಂದ ಇದಕ್ಕೆ 'ಇಳ್ಳಿಮನೆ ಜಲಪಾತ' ಎಂದೂ ಕರೆಯುತ್ತಾರೆ. ಇಳ್ಳಿಮನೆ ಹೊಳೆಯಿಂದ ಹರಿದು ಬಂದ ನೀರು ಇಲ್ಲಿ ಧುಮ್ಮಿಕ್ಕಿ ನಂತರ ಅಘನಾಶಿನಿ ನದಿ ಸೇರುತ್ತದೆ. 

thumb|**ಬುರುಡೆ ಜಲಪಾತ**

## ಮಾರ್ಗ
ಸಿದ್ದಾಪುರದಿಂದ ಸುಮಾರು ೨೮ ಕಿಲೋಮೀಟರ್ ದೂರದಲ್ಲಿದೆ. ಸಿದ್ಧಾಪುರ-ಕುಮಟಾ ಮಾರ್ಗದ ಮಧ್ಯೆ ಅಳ್ಳಿಮಕ್ಕಿ ಎಂಬಲ್ಲಿಂದ ಮಾರ್ಗ ಬದಲಿಸಿಕೊಂಡು ಸುಮಾರು 3 ಕಿ.ಮೀ. ಬುದಗಿತ್ತಿ ಎಂಬ ಹಳ್ಳಿಯವರೆಗೆ ಮಾರ್ಗ ಸರಿಯಾಗಿದ್ದು ವಾಹನದಲ್ಲಿ ಇಲ್ಲಿಯವರೆಗೂ ಹೋಗಬಹುದು. (ಅಥವಾ ಸಿದ್ದಾಪುರದಿಂದ ಹೊರಟು ಕ್ಯಾದಗಿ ಊರು ತಲುಪಿ ನಂತರ ಒಳಗೆ ಬೂದಗಿತ್ತಿ ಊರನ್ನು ತಲುಪಬೇಕು). ಅನಂತರ ಅಲ್ಲಿಂದ ಕಾಲುನಡಿಗೆಯಲ್ಲಿ ಹೋಗಬೇಕು.

## ಭೇಟಿಯ ಕಾಲ
ಈ ಜಲಪಾತಕ್ಕೆ ಹೋಗಲು ಸೂಕ್ತ ಕಾಲವೆಂದರೆ ಚಳಿಗಾಲ ಮತ್ತು ಬೇಸಿಗೆಯ ಆರಂಭ ಕಾಲ. ಮಳೆಗಾಲದಲ್ಲಿ ಕಣಿವೆಯನ್ನು ದಾಟುವುದು ಅಸಾಧ್ಯ. ಅಂದರೆ ಈ ಫಾಲ್ಸ್ ನೋಡಲು ನವಂಬರ್‌ನಿಂದ ಮೇ ತಿಂಗಳವರೆಗೆ ಮಾತ್ರ ಸಾಧ್ಯ. ಬೇಸಿಗೆಕಾಲದಲ್ಲಿ ಪ್ರವಾಸಿಗರು ಇಲ್ಲಿ ಚಾರಣ ನಡೆಸುವುದಕ್ಕೆ ಅನುಕೂಲವಾಗುವಂತೆ ಸಣ್ಣ ನಾಲೆಯೂ ಇದೆ.

## ಉಲ್ಲೇಖಗಳು
## ಹೊರಕೊಂಡಿಗಳು
*ಕನ್ನಡ ನೇಟಿವ್ ಪ್ಲಾನೆಟ್
*BURUDE FALLS-UTTARA KANNADA, ಸುತ್ತೋಣಬನ್ನಿ.ಕಾಂ
*burude falls, ಡ್ರೀಮ್ ರೂಟ್ಸ್

ವರ್ಗ:ಜಲಪಾತಗಳು
ವರ್ಗ:ಕರ್ನಾಟಕದ ಜಲಪಾತಗಳು
ವರ್ಗ:ಉತ್ತರ ಕನ್ನಡ ಜಿಲ್ಲೆಯ ಪ್ರವಾಸಿ ತಾಣಗಳು
ವರ್ಗ:ಉತ್ತರ ಕನ್ನಡ ಜಿಲ್ಲೆಯ ಜಲಪಾತಗಳು
ವರ್ಗ:ಸಿದ್ಧಾಪುರ ತಾಲೂಕಿನ ಪ್ರವಾಸಿ ತಾಣಗಳು
ವಿ.ಎಂ.ಇನಾಂದಾರ್

**ವಿ.ಎಂ.ಇನಾಂದಾರ** ಅವರ ಪೂರ್ಣ ಹೆಸರು ವೆಂಕಟೇಶ ಮಧ್ವಾರಾಯ ಇನಾಂದಾರ.ಕನ್ನಡ ಸಾಹಿತ್ಯದ ಶ್ರೇಷ್ಠ ಕಾದಂಬರಿಕಾರರು, ವಿಮರ್ಶೆಕರು, ಅನುವಾದಕರಾಗಿ ಸೇವೆಗೈದ ಅನುಪಮ ವ್ಯಕ್ತಿ. ಹುಟ್ಟಿದ್ದು ಬೆಳಗಾವಿ ಜಿಲ್ಲೆಯ ಹುದವಿಯಲ್ಲಿ; ೧೯೧೨ರ ಅಕ್ಟೋಬರ್ ಒಂದರಂದು. ತಂದೆ:ಮಧ್ವರಾವ್, ತಾಯಿ: ಕಮಲಾಬಾಯಿ. 
ಬೆಳಗಾವಿ, ಅಥಣಿ, ವಿಜಯಪುರ, ಮುಂಬಯಿಗಳಲ್ಲಿ ಅವರ ಶಿಕ್ಷಣ ನಡೆಯಿತು.

### ವೃತ್ತಿ ಜೀವನ
ಬಿ.ಎ ಪದವಿ ಪಡೆದು ವಿಜಯಪುರದ ನ್ಯಾಯಲಯದಲ್ಲಿ ಭಾಷಾಂತರಕಾರರಾಗಿ ವೃತ್ತಿಜೀವನ ಆರಂಭಿಸಿದರು. ಆನಂತರ ೧೯೩೮ರಲ್ಲಿ ವಕೀಲ ಪರೀಕ್ಷೆ ಪಾಸು ಮಾಡಿ ೧೯೪೧ರಲ್ಲಿ ಇಂಗ್ಲಿಷ್ ಎಂ.ಎ ಪದವಿ ಪಡೆದರು. ಕಾಲೇಜು ಅಧ್ಯಾಪಕರಾಗಿ ತಾವು ಹಲವಾರು ಕಡೆಗಳಲ್ಲಿ ಕೆಲಸ ಮಾಡಿದ್ದಾರೆ.
*ಮುಂಬಯಿ
*ಧಾರವಾಡ
*ಅಹಮದಬಾದ್
*ಮಂಗಳೂರು
*ಉಡುಪಿ
*ಶಿವಮೊಗ್ಗ           
*ಬೆಂಗಳೂರು                     
ಕೆಲಕಾಲ ಬೆಂಗಳೂರಿನ ವಿಶ್ವವಿದ್ಯಾನಿಲಯದಲ್ಲಿ ಯುಜಿಸಿ ಗೌರವ ಪ್ರಾಧ್ಯಾಪಕರಾಗಿಯೂ ತಮ್ಮನ್ನು ಹೆಸರಿಸಿಕೊಂಡಿದ್ದಾರೆ.

### ಕಾದಂಬರಿಗಳು
* ಮೂರಾಬಟ್ಟೆ (೧೯೪೬) ಮೊದಲ ಕಾದಂಬರಿ
* ಕನಸಿನ ಮನೆ (೧೯೪೭)
* ವಿಜಯಯಾತ್ರೆ (೧೯೪೮)
* ಶಾಪ (೧೯೪೯)
* ಸ್ವರ್ಗದ ಬಾಗಿಲು(೧೯೫೦)
* ಕಟ್ಟಿದ ಮನೆ (೧೯೫೩)
* ಮುಗಿಯದ ಕತೆ (೧೯೫೩)
* ಈ ಪರಿಯ ಸೊಬಗು (೧೯೫೩)
* ಚಿತ್ರಲೇಖಾ (೧೯೬೧)
* ಮಂಜುಮುಸುಕಿದ ದಾರಿ (೧೯೬೬)
* ಊರ್ವಶಿ (೧೯೬೮)
* ನೌವಿಲು ನೌಕೆ (೧೯೭೧)
* ಯಾತ್ರಿಕರು (೧೯೭೬)
* ಕತ್ತಲೆಯ ಕಡಲು (೧೯೭೨)
* ಬಾಡಿದ ಹೂವು (೧೯೭೨)
* ತ್ರಿಶಂಕು (೧೯೮೮)

### ಅನುವಾದ ಕಾದಂಬರಿಗಳು
* ಎರಡು ಧ್ರುವ (೧೯೩೭)
* ಯಯಾತಿ (೧೯೭೭)

ವಿ.ಸ.ಖಾಂಡೇಕರ್ ಅವರ ಮರಾಠಿ ಕೃತಿಯ ಅನುವಾದ *ಯಯಾತಿ* ಹೆಸರಿನಲ್ಲಿ ಮಾಡಿದ್ದಾರೆ. ವಿಮರ್ಶೆ ಕ್ಷೇತ್ರದಲ್ಲಿ ಅವರ ಕೊಡುಗೆ ಇದೆ.

ಪೌರ್ಯಾತ್ಯ ಪಾಶ್ಚಾತ್ಯ ಸಾಹಿತ್ಯಗಳೆರಡರಲ್ಲು ಅವರ ಪಾಂಡಿತ್ಯ ಹೊಂದಿದ್ದರು. ಇಂಗ್ಲಿಷನಲ್ಲೂ ಅವರು ಹಲವಾರು ಕೃತಿಗಳನ್ನು ಬರೆದಿದ್ದಾರೆ. 'ಶಾಪ' ಕಾದಂಬರಿ ಚಲನಚಿತ್ರವಾಗಿದೆ. ಖಾಂಡೇಕರರ ಇನ್ನೊಂದು ಕಾದಂಬರಿ 'ದೋನಧ್ರುವ' ಅನ್ನು *ಎರಡು ಧ್ರುವ* ಕಾದಂಬರಿಯಾಗಿ ಕನ್ನಡಕ್ಕೆ ಅನುವಾದ ಮಾಡಿದ್ದಾರೆ.

### ಸಾಹಿತ್ಯ ವಿಮರ್ಶೆ
* ಪಾಶ್ಚಾತ್ಯ ವಿಮರ್ಶೆಯ ಪ್ರಾಚೀನ ಪರಂಪರೆ (೧೯೭೩)
* ವಿ.ಸೀ.೭೫ (ಸಂಪಾದನೆ ೧೯೭೪)
* ಶಿವರಾಮ ಕಾರಂತರ: ಬದುಕು-ಬರಹ (೧೯೭೮)
* ಕುವೆಂಪು ಕಾದಂಬರಿಗಳು (೧೯೭೮)
* ಶ್ರೀರಾಮಪಟ್ಟಾಭಿಷೇಕ (೧೯೮೦)
* ಶ್ರೀನಿವಾಸರ ಕಾದಂಬರಿಗಳಲ್ಲಿ ಜೀವನ ದರ್ಶನ (೧೯೮೦)
* ಆಲೋಕ (೧೯೦೧)
* ಪಾಶ್ಚಾತ್ಯ ಕಾವ್ಯ ಮೀಮಾಂಸೆ (೧೯೮೨)
* ಬಿ.ಎಂ.ಶ್ರೀ: ಬದುಕು-ಬರಹ (೧೯೮೩)

### ಅಭಿನಂದನ ಗ್ರಂಥ
* ನವನೀತ
* ಕಾದಂಬರಿ ಲೋಕ

## ನಿಧನ
೧೯೮೬ರ ಜನವರಿ ೨೬ ರಂದು ದೈವಾಧೀನರಾದರು.

## ಉಲ್ಲೇಖಗಳು
*ಮಾಹಿತಿ ಕೃಪೆ: ಕಣಜ.

ವರ್ಗ:ಲೇಖಕರು
ಕೊಡಗಿನ ಹಾಕಿ ಆಟದ ವೀರರು

ಬ್ರೀಟಿಷರ ಆಳ್ವಿಕೆಯಲ್ಲಿ ಅನೇಕ ಕ್ರೀಡೆಗಳು ಈ ನಾಡಿನಲ್ಲಿ ಕಾಲಿಟ್ಟವು. ಹತ್ತಾರು ಕ್ರೀಡಾ ಕ್ಲಬ್ಗಳು ಇಲ್ಲಿ ಅಸ್ತಿತ್ವಕ್ಕೆ ಬಂದವು. ರಾಷ್ಟ್ರ ಹಾಗೂ ಅಂತರಾಷ್ಟ್ರೀಯ ಮಟ್ಟದಲ್ಲಿ ಕನಾ‍ಟಕ್ಕೆ ಹೆಸರು ತಂದು ಕೊಟ್ಟ ಪ್ರತಿಷ್ಠಿತ ಕ್ರೀಡೆ ಹಾಕಿ. ೧೯೩೦ರಲ್ಲೆ ಹಾಕಿ ಇಲ್ಲಿ ಕಾಲಿಟ್ಟಿತು. ಸ್ಐನಿಕರ ನಾಡಾದ ಕೊಡಗಿನಲ್ಲಿ ಹಾಕಿ ಮನೆ ಮನೆಯ ಆಟವಾಯಿತು. ಬೆಂಗಳೂರಿನಲ್ಲಿದ್ದ ಮಿಲಿಟರಿ ಕ್ಯಾಂಪಿನಲ್ಲಿ ಹಾಕಿ ಪ್ರಮುಖ ಆಟ, ಶಾಲಾ ಕಾಲೇಜುಗಳಲ್ಲಿ ಹಾಕಿ ಜನಪ್ರಿಯ ಕ್ರೀಡೆ ದಸರಾ ಕ್ರಿಡೆಗಳಲ್ಲಿ ಪ್ರಾಧಾನ್ಯತೆ ಸಿಕ್ಕಿದೆ.

ಕೊಡಗಿನಲ್ಲಿ ಕೊಡವರ ಕುಟುಂಬಗಳೇ ಹಾಕಿ ಪಂದ್ಯಾವಳಿಗಳನ್ನು ವ್ಯವಸ್ಥೆ ಮಾಡುತ್ತಿರುವುದು ವ್ಐಶಿಷ್ಟ ಪೂಣ‍. ಈ ಪಂದ್ಯಗಳು ನಡೆಯುವಷ್ಟು ದಿನಗಳು ಹಬ್ಬದ ವಾತಾವರಣ ಸ್ಋಷ್ಟಿ ಮಾಡಿರುತ್ತದೆ.
ಎಂ.ಪಿ.ಗಣೇಶ್ ಕನಾ‍ಟಕದ ಕೊಡಗಿನ ಕಲಿ. ಭಾರತವನ್ನು ಮೂರು ವಿಶ್ವಕಪ್ನಲ್ಲಿ ಪ್ರತಿನಿಧಿಸಿದ್ದಾರೆ. ೧೯೭೧ರಲ್ಲಿ ಬಾಸಿ‍ಲೋನದಲ್ಲಿ ಕಂಚು, ೧೯೭೩ರಲ್ಲಿ ಅಮ್ ಸ್ಟರ್ ಡ್ಯಾಮ್ ತಂಡದ ನಾಯಕರಾಗಿ ಬೆಳ್ಳಿ ಗೆದ್ದಿರುವರು, ೧೯೭೨ ಮ್ಯೂನಿಚ್ ಒಲಂಪಿಕ್ಸ್ ನಲ್ಲಿ ಕಂಚನ್ನು ಗೆದ್ದಿರುವರು.

೧೯೭೨ ವಿಶ್ವ ಇಲೆವನ್ ಗೆ ಆಯ್ಕೆಯಾಗಿ ೧೯೭೪ರ ತನಕ ಏಷ್ಯಾ ತಂಡಕ್ಕೆ ಆಡಿರುವರು. ೧೯೭೩ರಲ್ಲಿ ಅಜು‍ನ ಪ್ರಶಸ್ತಿ ಗಳಿಸಿಕೊಂಡಿದ್ದಾರೆ. ಭಾರತ ತಂಡದ ತರಬೇತುದಾರ, ೧೯೯೮ ಕಾಮನ್ ವೆಲ್ತ್ ಮತ್ತು ಬ್ಯಾಂಕಾಕ್ ಏಷ್ಯಾ ಕ್ರಿಢಾಕೂಟಗಳಿಗೆ ಇವರು ತರಬೇತಿ ಸಮಿತಿಯ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿರುವರು.

ಅಜು‍ನ್ ಹಾಲಪ್ಪ : ಕೊಡಗಿನ ಪುತ್ರ ಉತ್ತಮ ಆಟಗಾರ ಛಲದಿಂದ ಮುನ್ನುಗ್ಗುವ ಸಾಹಸಮಯಿ. ಜೂನಿನಿಯರ್ಸ್ ನಲ್ಲಿ ವಿಶ್ವ ಚಾಂಪಿಯನ್, ಒಲಂಪಿಕ್ಸ್ ನಲ್ಲೂ ಆಡಿದ ಪ್ರತಿಬಾನ್ವಿತ ಲೆಕ್ಕ ಮಾಡಲಾಗದಷ್ಟು ಪ್ರಶಸ್ತಿಗಳನ್ನು ಪಡೆದಿರುವರು. ಮ್ಯಾಚ್, ಟೂ‍ನ‌‍ಮೆಂಟ್ ಗಳಲ್ಲಿ, ರಾಷ್ಟ್ರ, ಹಾಕಿ ಆಟದಲ್ಲಿ ಇವರ ಕೊಡುಗೆ ಇವರ ಸೇವೆ ಅಪಾರ ಇವರ ಸೇವೆ ಮುಂದುವರೆಯಲಿ.

ಸುನಿಲ್.ಎಸ್.ವಿ : ಬಡವನಾದರು ಹಾಕಿ ಆಡಲು ಶಕ್ತಿಯ ಬಡತನವಿರಲಿಲ್ಲ ಸ್ಟಿಕ್ ತೆಗೆದುಕೊಳ್ಳಲು ಆಗದೆ ಸೇವೆಯಿಂದ ಹಾಕಿ ಸ್ಟಿಕ್ ಮಾಡಿಕೊಂಡು ಆಡಿ ಇಂದು ಅಂತರಾಷ್ಟ್ರೀಯ ಮಟ್ಟದ ಹಾಕಿ ಪಟು ಆಗಿದ್ದಾರೆ. ಈ ೧೦ ವಷ‌‍ ಗಳಲ್ಲಿ ರಾಷ್ಟ್ರೀಯ ಹಾಗು ಅಂತರಾಷ್ಟ್ರೀಯ ಹಾಕಿಯಲ್ಲಿ ನೂರಾರು ಗೋಲು ಗಳಿಸಿರುವ ಇವರನ್ನು ಸಕಾ‍ರ ಗುರುತಿಸಿ ಪ್ರೀತ್ಸಾಹ ನೀಡಲಿ ಎಂಬುದು ನಮ್ಮೆಲ್ಲರ ಹಾರ್ಐಕೆಯಾಗಿದೆ. ಇವರ ಹಾಕಿ ಆಟದ ಕೊಡುಗೆ ಅಪಾರ. ಇವರ ಸೇವೆ ನಿರಂತರವಾಗಿರಲಿ ಎಂದು ಆಶಿಸುತ್ತೇನೆ.

ಎ.ಬಿ. ಸುಬ್ಬಯ್ಯ : ಅತ್ಯುತ್ತಮ ಗೋಲ್ಕೀಪರ್ ಎಂಬುದಾಗಿ ಹೆಸರುವಾಸಿ ಆಗಿದ್ದಾರೆ. ಹಲವು ವಷ‍ ನಮ್ಮ ಭಾರತ ತಂಡದ ಗೋಲ್ ಕೀಪರ್ ಆಗಿದ್ದು ಅಂತರಾಷ್ಟ್ರೀಯ ಮಟ್ಟದ ಆಟಗಾರರಾಗಿರುತ್ತಾರೆ. ಭಾರತದ ಮಹಿಳಾ ಕೋಚ್ ಆಗಿದ್ದಾರೆ. ಇವರ ಸೇವೆ ನಮ್ಮ ಭಾರತ ತಂಡಕ್ಕೆ ಅತ್ಯಮೂಲ್ಯ. ಹೊಸ ತಾರೆ ಶ್ರೀಮಾನ್ ಉತ್ತಪ್ಪನವರ ಸೇಪ‍ಡೆ ನಮಗೆ ಆಶಾದಾಯಕವಾಗಿದೆ. ಹಾಗು ಕೊಡಗಿಗೆ ಮತ್ತೊಂದು ಗರಿ ಮೂಡಿದೆ. ರಘುನಾಥ್ ಅವರು ಉತ್ತಮ ಹಾಕಿ ಪಟು. ಮಾಂತ್ರಕನಂತೆ ಆಡಿ ಗೋಲು ಹೊಡೆಯುವುದರಲ್ಲಿ ಎತ್ತಿದ ಕ್ಐ. ಇಂಥ ಹಲವು ಹಾಕಿ ತಾರೆಗಳನ್ನು ನಮ್ಮ ನಾಡು ಕೊಡಗು ನೀಡಲಿ. ಬರೇ ಪುರುಷರ ಹಾಕಿ ಮಾತ್ರವಲ್ಲ ಮಹಿಳೆಯರ ಹಾಕಿಯಲ್ಲೂ ಅಂತರಾಷ್ಟ್ರೀಯ ಮಟ್ಟದಲ್ಲಿ ಆಡುತ್ತಿದೆ. ಒಂದಲ್ಲ ಒಂದು ದಿನ ಇವರು ವಿಶ್ವ ಚಾಂಪಿಯನ್ ಆಗಬಹುದು ಮಹಿಳೆಯರ ಹಾಕಿಯಲ್ಲಿ ನಮ್ಮ ಕೊಡಗಿನ ಪೊನ್ನಮ್ಮ ಆಡುತ್ತಿರುವುದು ಕೊಡಗಿಗೆ ಹೆಮ್ಮೆ ತಂದುಕೊಟ್ಟಿರುತ್ತಾರೆ. ಕೊಡಗಿನ ಎಸ್.ವಿ.ಸುನಿಲ್, ಉತ್ತಪ್ಪ, ರಘುನಾಥ್ ಇವರು ಭಾರತದ ಹಾಕಿ ತಂಡದಲ್ಲಿರುವುದರಿಂದ ಪಾದರಸದಂತೆ ಆಡಲು ಬಲಿಷ್ಟರಾಗಿದ್ದಾರೆ. ಈಗ ಭಾರತದ ಹಾಕಿ ತಂಡ ಈ ಹಿಂದಿನ ವ್ಐಭವ ಮರುಕಳಿಸಲಿದೆ.

ವರ್ಗ:ಕೊಡಗು ಜಿಲ್ಲೆ
ವರ್ಗ:ಹಾಕಿ
ವರ್ಗ:ಕ್ರೀಡೆ
ಕೊಡಗಿನ ಕಬ್ಬಿಣ ಸೇತುವೆ

ಕೊಡಗಿನ ಸೋಮವಾರಪೇಟೆಯಿಂದ ಮದಾಪುರ ಮಾಗ‍ವಾಗಿ ಮಡಿಕೇರಿಗೆ ಹೋಗುವಾಗ ಕಬ್ಬಿಣ ಸೇತುವೆ ಎಂಬ ಊರು ಸಿಗುತ್ತದೆ. ಸುಮಾರು ೨೦೦ ಮನೆಗಳಿರುವ ಈ ಊರಿಗೆ ಅಂತಹ ವಿಶೇಷವೆನು ಇಲ್ಲ. ಹೆಸರೇ ಹೇಳುವಂತೆ ಇಲ್ಲೊಂದು ಪುರಾತನ ಸೇತುವೆಯಿದೆ.  ಜಾರನ ಹೊಳೆಗೆ ಅಡ್ಡವಾಗಿ ಕಟ್ಟಿರುವ ಈ ಸೇತುವೆ ಲಾಗಾಯ್ತಿನಿಂದ ಯಾವುದೇ ರೀತಿಯ ರಿಪೇರಿಯನ್ನು ಕೇಲಿಕೊಂಡಿಲ್ಲ ಲೋಕೋಪಯೋಗಿ ಇಲಾಖೆಯವರು ಆಗೊಮ್ಮೆ ಈಗೊಮ್ಮೆ ಬಣ್ಣ ಬಳಿದು ಫಳಪಳಿಸುವುದನ್ನು ಬಿಟ್ಟರೆ ಈ ಸೇತುವೆ ಯಾವುದೇ ರೀತಿಯ ದುರಸ್ತಿಗೆ ಒಟ್ಟಿಕೊಂಡಿಲ್ಲ ಬ್ರಿಟೀಷರ ಕಾಲದಲ್ಲಿ ಕಟ್ಟಿಸಲಾದ ಕೊಡಗಿನ ಗಟ್ಟಿಮುಟ್ಟಾದ ಸೇತುವೆಗಳ ಪ್ಐಕಿ ಇದೂ ಒಂದು ಮಳೆಗಾಲದಲ್ಲೂ ಚಾರನ ಹೊಳೆಯ ಹರಿವು ಸೇತುವೆಯನ್ನು ಮುಟ್ಟುವುದಿಲ್ಲ. 
ಕಬ್ಬಿಣ ಸೇತುವೆಯ ಸುತ್ತಮುತ್ತ ಕಾಫಿ ತೋಟಗಳೇ ತುಂಬಿವೆ. ಕೆಳಗಳ್ಳಿ ಡಿ.ಬಿ.ಡಿ ಕಿರಗಂದೂರು, ಐಗೂರು, ಕಾಜೂರು, ಹೊಸತೋಟ, ಕಿಬಿರಿಬೆಟ್ಟ ಮುಂತಾದ ಸಣ್ಣ ಊರುಗಳಿಗೆ ಕಬ್ಬಿಣ ಸೇತುವೆಯೆ ರಾಜದಾನಿ. ಕಾಫಿ ತೋಟಗಳಲ್ಲಿ ದುಡಿಯುವ ಕೂಲಿ ಕಾಮಿ‍ಕರು, ತುಳು, ತಮಿಳು, ಮಲಯಾಳಂ, ಕನ್ನಡ ಭಾಷೆಗಳನ್ನು ಮಾತನಾಡುತ್ತಾಋಎ. ಈ ಮಂದಿಯೆಲ್ಲ ಕಬ್ಬಿಣ ಸೇತುವೆ ಎಂಬ ಹೆಸರನ್ನು ತಮ್ಮ ಮಾತ್ಬಾಷೆಗೆ ಪರಿವತಿ‍ಸಲಾಗಿದೆ. ದಕ್ಷಿಣ ಕನ್ನಡದ ತುಳು ಮಾತನಾಡುವವರು ಇದನ್ನು ಕಬ‍ಸೇತ್ಮೆ, ತಮಿಳರು ಮತ್ತು ಮಲಯಾಳಿಗಳು ಇರುಂಬ್ ಪಾಲಂ ಎಂದು ಕರೆಯುತ್ತಾರೆ. ಕೆಲವು ಆಂಗ್ಲ ವ್ಯಾಮೋಹಿಗಳು ಕಬ್ಬೀನ ಸೇತುವೆಯನ್ನು ಐರನ್ ಬ್ರಿಡ್ಜ್ ಎಂದು ಕರೆದು ಕಾಲರನ್ನು ಸರಿಪಡಿಸಿಕೊಳ್ಳುತ್ತಾರೆ. ಯಾವುದೇ ಕನ್ನಡ ಅಭಿಮಾನಿಯು ಇದನೆಲ್ಲಾ ಕೇಲಿ ಅಡ್ಡಿ ಪಡಿಸಿಲ್ಲ ಯಾವುದೇ ಭಾಷೆಯಲ್ಲಿ ಹೇಳಿದರು ಕಂಡಕ್ಟರ್ ಸರಿಯಾದ ಮೌಲ್ಯದ ಟಿಕಟನ್ನೆ ಹರಿಯುತ್ತಾರೆ. ನಾಮಪದವನ್ನೇ ಭಾಷಾಂತರಿಸಿ ತಮ್ಮ ಮಾತ್ಋಬಾಷೆಯನ್ನು ಶ್ರೀಮಂತಗೊಳಿಸಿದ ಹೆಮ್ಮೆ ಈ ಊರಿನ ಅನ್ಯಭಾಷಿಗರಿಗಿದೆಯೋ ತಿಳಿಯದು. ಭಾಷಾ ಸಮನ್ವಯಕ್ಕೂ ಇದೊಂದು ಉದಾಹರಣೆಯೆನ್ನಬಹುದೇನೋ.
ಹಾಗೆ ನೋಡಿದರೆ ಈ ಊರಿನಲ್ಲಿ ನೋಡುವಂತಹದು ಏನು ಇಲ್ಲ. ಕೇಳುವಂತದ್ದಿದೆ-ಅದೇ ಈ ಊರಿನ ಹೆಸರು

ವರ್ಗ:ಕೊಡಗು ಜಿಲ್ಲೆ
ಮಾನವ ಮೂಗು

thumb
**ಮಾನವ ಮೂಗಿನ** ಗೋಚರವಾಗುವ ಭಾಗವು ಹೊಳ್ಳೆಗಳನ್ನು ಹೊಂದಿರುವ ಮುಖದ ಚಾಚಿಕೊಂಡಿರುವ ಭಾಗವಾಗಿದೆ. ಮೂಗಿನ ಆಕಾರವು ಬಹುತೇಕ ಮೃದ್ವಸ್ಥಿಯನ್ನು ಹೊಂದಿರುವ ಮತ್ತು ಹೊಳ್ಳೆಗಳನ್ನು ಪ್ರತ್ಯೇಕಿಸುವ ಒಂದರಿ ಮೂಳೆ ಮತ್ತು ನಾಸಿಕ ಪೊರೆಗೋಡೆಯಿಂದ ನಿರ್ಧರಿಸಲ್ಪಡುತ್ತದೆ. ಸರಾಸರಿಯಾಗಿ ಗಂಡಿನ ಮೂಗು ಹೆಣ್ಣಿನ ಮೂಗಿಗಿಂತ ದೊಡ್ಡದಾಗಿರುತ್ತದೆ.ಸಾಮಾನ್ಯವಾಗಿ ಪುರುಷರ ಮೂಗು ಸ್ತ್ರೀಯರ ಮೂಗಿಗಿಂತ ಉದ್ದವಾಗಿರುತ್ತದೆ.ಮ್ಮೂಗಿನ ಕಾರ್ಟಿಲೆಜ್ ಮತ್ತು ಮೂಗಿನ ಮೂಳೆಗಳು,ಮೂಗಿನ ಆಕಾರವನ್ನು ನಿರ್ಧರಿಸುತ್ತದೆ.
ಮೂಗಿನ ಹೊಳ್ಳೆಗಳನ್ನು ಸೆಪ್ಟಲ್ ಕಾರ್ಟಿಲೆಜ್ ಬೇರ್ಪಡಿಸುತ್ತದೆ.ಮೂಗು ದೇಹದ ಘ್ರಾಣ ಸಂಬಂಧಿ ವ್ಯವಸ್ತೆಯ ಒನೆ ಭಾಗ.ಮೂಗಿನಲ್ಲಿರುವ ಮೂಗಿನ ಲೋಳೆಗೆ ಧೂಲಿನಿಂದ ಕಿರಿಕಿರಿಯುಂಟಾದಾಗ  ನಾವು
ಸೀನುತ್ತೇವೆ.ಸೀನುವುದರಿಂದ ನಮ್ಮ ಪಕ್ಕದಲ್ಲಿರುವವರಿಗೆ ಹಲವಾರು ಕಾಯಿಲೆ ಹರಡಬಹುದು.ಏಕೆಂದರೆ  ನಾವು ಸೀನಿದಾಗ ಏರೋಸಾಲ್ ಗಳು ನಮ್ಮ ವಾತಾವರಣದಲ್ಲಿ ಹರಡಿ ಕ್ರಿಮಿ ಕೀಟಾಣುಗಳನ್ನು ಆಕರ್ಷಿಸುತ್ತದೆ.

ವರ್ಗ:I'm ಮಾನವ ಶರೀರ
ಮೈಕ್ರೊಟೊಮಿ

ಸೂಕ್ಷ್ಮವಾದ  ಅಂಗಾಂಷಗಳನ್ನು ಸೂಕ್ಷ್ಮದರ್ಷಕ ಯಂತ್ರ ಬಳಸಿ ನೋಡುವುದು ಸುಲಭ ಕೆಲಸವಲ್ಲ. ಆದರೆ ಈ ಕ್ರಿಯೆಯನ್ನು ಸುಲಭಗೊಳಿಸಲೆಂದೇ ಹಲವು ವಿಜ್ಞಾನಿಗಳು ಸೇರಿ ಒಂದು ತಂತ್ರವನ್ನು ನಿರೂಪಿಸಿದರು. ಈ ತಂತ್ರವೇ ಮೈಕ್ರೊಟೊಮಿ.ಇದಕ್ಕೆ ಕೆಲವು ಹಂತಗಳನ್ನು ಅನುಸರಿಸಬೇಕು:

1.ಫಿಕ್ಸೇಷನ್: ಈ ಹಂತದಲ್ಲಿ ರಾಸಾಯನಿಕಗಳನ್ನು ಬಳಸಿ ಅಂಗಾಂಶಗಳನ್ನು ಹಾಳಾಗದಂತೆ ರಕ್ಷಿಸಬಹುದು.

2. ಪ್ರೊಸೆಸ್ಸಿಂಗ್: ಈ ಹಂತದಲ್ಲಿ ಎಥನಾಲ್ ಬಳಸಿ ನೀರಿನ ಅಂಗಾಂಶವನ್ನು ತೆಗೆಯಬೇಕು. ಕ್ಸೈಲೀನನ್ನು ಬಳಸಿ ಎಥನಾಲ್ ಅಂಶವನ್ನು ತೆಗೆಯಬೇಕು.ಈಗ ಪಾರಾಫ್ಫಿನ್ ಮೇಣ ಬಳಸಿ ಬ್ಲಾಕ್ಗಳ ಆಕಾರದಲ್ಲಿ ಗಟ್ಟಿಯಾಗಲು ಬಿಡಬೇಕು.

3.ಎಂಬೆಡ್ಡಿಂಗ್: ಇದು ಅಂಗಾಂಶವನ್ನು ಅದರ ಸ್ಥಾನದಲ್ಲಿಡಲು ಸಹಾಯ ಮಾಡುತ್ತದೆ.

4.ಸೆಕ್ಷನಿಂಗ್: ಮೈಕ್ರೊಟೋಮ್ ಬಳಸಿ ಈ ಬ್ಲಾಕ್ಗಳನ್ನು ತೆಳ್ಳವಾಗಿ ಕತ್ತರಿಸಬೇಕು.

ಇದಾದ ನಂತರ ಆ ಸಣ್ಣ ಭಾಗಗಳನ್ನು ಗಾಜಿನ ಸ್ಲೈಡ್ ಮೇಲಿಟ್ಟು ಸೂಕ್ಷ್ಮದರ್ಶಕ ಯಂತ್ರದ ಮೂಲಕ ಸ್ಪಷ್ಟವಾಗಿ ನೋಡಬಹುದು.

ವರ್ಗ:ಯಂತ್ರಗಳು
ರಕ್ತದ ಗುಂಪನ್ನು ಕಂಡುಹಿಡಿಯುವ ವಿಧಾನ

ರಕ್ತದ ಗುಂಪನ್ನು ಕಂಡುಹಿಡಿಯುವ ವಿಧಾನ:

ಈ ಸರಳ ಪ್ರಯೋಗದಿಂದ ನಾವು ನಮ್ಮ ರಕ್ತದ ಗುಂಪನ್ಶು ತಿಳಿದುಕೊಳ್ಳಬಹುದು.

ಬೇಕಾಗುವ ಸಾಧನಗಳು: ಹೈಪೋಡರ್ಮಿಕ್ ಸೂಜಿಗಳು, 70% ಎಥನಾಲ್,ರಕ್ತದ ಎರಡು ಹನಿಗಳು, ಗಾಜಿನ ಸ್ಲೈಡ್ಗಳು,ಗಾಜಿನ ರಾಡ್, ಆಂಟಿಸೇರಾ ಎ ಮತ್ತು ಆಂಟಿಸೇರಾ ಬಿ.

ವಿಧಾನ:

1. ಪೆನ್ಸಿಲ್  ಬಳಸಿ ಗಾಜಿನ ಸ್ಲೈಡನ್ನು ಎರಡು ಭಾಗಕ್ಕೆ ವಿಂಗಡಿಸಿ.

2. ಒಂದು ಭಾಗದಲ್ಲಿ ಎ ಹಾಗೂ ಇನ್ನೊಂದು ಭಾಗದಲ್ಲಿ ಬಿ ಎಂದು ಬರೆಯಿರಿ.

3.ಈಗ ಕೈಯನ್ನು ಎಥನಾಲ್ನಿಂದ ಒರೆಸಿ  ಹೈಪೋಡರ್ಮಿಕ್ ಸೂಜಿ ಬಳಸಿ ಎರಡು ಹನಿ ರಕ್ತ ತೆಗೆದು ಗಾಜಿನ ಸ್ಲೈಡಿನ ಎರಡು ಭಾಗದಲ್ಲೂ ಒಂದೊಂದು ಹನಿ ಹಾಕಿ.

4.ಒಂದು ಭಾಗಕ್ಕೆ ಆಂಟಿಸೇರಾ ಎ ಮತ್ತು ಇನ್ನೊಂದು ಭಾಗಕ್ಕೆ ಆಂಟಿಸೇರಾ ಬಿ ಹಾಕಿ ಗಾಜಿನ ರಾಡ್ ಉಪಯೋಗಿಸಿ ಅದನ್ನು ಮಿಕ್ಸ್ ಮಾಡಿ.

ಫಲಿತಾಂಶ: ಎ ಭಾಗ ಹಾಗೇ ಇದ್ದು ಬಿ ಭಾಗ ಗಟ್ಟಿಯಾದರೆ ರಕ್ತದ ಗುಂಪು "ಬಿ". ಎ ಭಾಗ ಗಟ್ಟಿಯಾಗಿ ಬಿ ಭಾಗ ಹಾಗೇ ಇದ್ದಲ್ಲಿ ರಕ್ತದ ಗುಂಪು "ಎ". ಎ ಹಾಗೂ ಬಿ ಎರಡೂ ಭಾಗಗಳೂ ಗಟ್ಟಿಯಾದಲ್ಲಿ ರಕ್ತದ ಗುಂಪು "ಎ.ಬಿ".  ಎರಡೂ ಭಾಗಗಳು ಗಟ್ಟಿಯಾಗದಿದ್ದರೆ ರಕ್ತದ ಗುಂಪು "ಒ".

ವರ್ಗ:ಆರೋಗ್ಯ
ಕುಮಾರ ರಾಮಾ

**ಕುಮಾರ ರಾಮ** ನು ಕರ್ನಾಟಕದ ಇತಿಹಾಸದಲ್ಲಿ ವಿಜಯನಗರವನ್ನು ‍ಸ್ಥಾಪಿಸುವಲ್ಲಿ ಪ್ರಮುಖ ವ್ಯಕ್ತಿಯಾಗಿದ್ದನು. ಕಂಪ್ಲಿ ಕೋಟೆ ರಾಜನಾದ ಕಂಪ್ಲಿ ರಾಯ ಮತ್ತು ಹರಿಹಲಾದೇವಿ ಮಗ. ಕಂಪ್ಲಿಯು ಕರ್ನಾಟಕ ರಾಜ್ಯದ ಬಳ್ಳಾರಿ ಜಿಲ್ಲೆಯ ಹೊಸಪೇಟೆ ತಾಲೂಕಿನ ಒಂದು ದೊಡ್ಡ ಪಟ್ಟಣ. ಅವರ ಕಾಲ ೧೨೯೦- ೧೩೨೦.
ಅವರು ವಿಜಯನಗರ ಸಾಮ್ರಾಜ್ಯದ  ಸ‌‍ಥಾಪನೆಯ  ಅಡಿಪಾಯವಾಗಿದ್ದರು. ಇವರು ಆದರ್ಶ ರಾಜಕುಮಾರರಾಗಿದ್ದರು. ನಾಯಕ ಸಮುದಾಯಕ್ಕೆ ಸೇರಿದ್ದವರು. ಹರಿಹರ ಮತ್ತು ಬುಕ್ಕ ಸೋದರಸಂಬಂಧಿಯಾಗಿದ್ದರು. ಇವರು ವಾರಂಗಲ್ ಕಾಕತೀಯ ವಂಶ, ಹೊಯ್ಸಳರ ವೀರಬಲ್ಲರು ಮತ್ತು ಮೊಹಮ್ಮದ ಬಿನ್ ತುಘಲಕ್ ಅವರ ಜೊತೆ ಸತತ ಯುದ್ಧ ಮಾಡಿದ್ದರು. ತಂದೆಯ ತರಹ ಎಲ್ಲಾ ರೀತಿಯ ಸದ್ಗುಣಗಳು ಅವರಲ್ಲಿ ಕಾಣುತಿತ್ತು. ಮೊಹಮ್ಮದ ರಾಜನ ಜೊತೆ ಹೋರಾಡುವಾಗ ನೆರೆ ರಾಜ್ಯದ ಮಾತಂಗಿ ಇವರ ಹತ್ಯೆಮಾಡಿದಳು. ಇವಳು ಪ್ರತಾಪ್ ರುದ್ರನ ಸಾಕು ಮಗಳು. ಆಗ ಅವರಿಗೆ ಇನ್ನು ಸಣ‌‌‌‌‌‌‌‍ಣ ವಯಸ್ಸು.ಅವರ ಸಹೋದರ ಚೆನ್ನಿಗ ರಾಮನಿಗಾಗಿ ಪ್ರಾಣವನ್ನು ತ್ಯಜಿಸಿದರು. ಕರ್ನಾಟಕದ ಕಾಡು ಜನರು ಮತ್ತು ಬುಡಕಟ್ಟು ಜನಾಂಗದವರು ಕುಮಾರ ರಾಮನನ್ನು ಪೂಜಿಸುತ್ತಾರೆ. ಅವರ ಹೆಸರಿನಲ್ಲಿ ಹಲವಾರು ದೇವಸ್ಥಾನಗಳಿವೆ.ಗಂಡುಗಲಿ ಕುಮಾರ ರಾಮಾ ಎಂದು ಕನ್ನಡದಲ್ಲಿ ಚಲನಚಿತ್ರವನ್ನು ‌ನಿರ್ಮಿಸಿದ್ದಾರೆ. ಅದರಲ್ಲಿ ಖ್ಯಾತ ಕನ್ನಡ ನಟರಾದ ಶಿವರಾಜ್ ಕುಮಾರ್ ಅಭಿನಯಿಸಿದ್ದಾರೆ.

ವರ್ಗ:ಕರ್ನಾಟಕದ ಇತಿಹಾಸ
ಆಶಾ ಭಟ್

ಆಶಾ ಭಟ್ ಅವರು ಕರ್ನಾಟಕ ಮೂಲದ ಭಾರತೀಯ ರೂಪದರ್ಶಿ. ಇವರು ತಮ್ಮ ೨೨ನೇ ವಯಸ್ಸಿನಲ್ಲಿಯೇ ಮಿಸ್ ಸುಪ್ರ ಇಂಟರ್ ನ್ಯಾಶನಲ್ ಕಿರೀಟವನ್ನು ಮುಡಿಗೇರಿಸಿಕೊಂಡರು. ಇವರು ಈ ಬಿರುದನ್ನು ಪಡೆದ ಮೊದಲ ಭಾರತೀಯ ಮಹಿಳೆ.

## ಆರಂಭಿಕ ಜೀವನ ಹಾಗೂ ಶಿಕ್ಷಣ
ಆಶಾ ಭಟ್ ಅವರು ೧೯೯೨ನೇ ಸೆಪ್ಟೆಂಬರ್ ೨ರಂದು ಕರ್ನಾಟಕದ ಭದ್ರಾವತಿಯಲ್ಲಿ ಜನಿಸಿದರು. ಕನ್ನಡ ಬ್ರಾಹ್ಮಣ ಕುಟುಂದಲ್ಲಿ ಜನಿಸಿದ ಇವರ ತಂದೆಯ ಹೆಸರು ಸುಬ್ರಹ್ಮಣ್ಯ ಭಟ್ ಹಾಗೂ ತಾಯಿ ಶ್ಯಾಮಲ ಭಟ್. ಆಶಾ ಭಟ್ ಅವರ ಹಿರಿಯ ಸಹೋದರಿ ಡಾ. ಅಕ್ಷತಾ ಭಟ್ ಅವರು ವೃತ್ತಿಯಲ್ಲಿ ವೈದ್ಯೆ. ಆಶಾ ಅವರು ಭದ್ರಾವತಿಯ ಸೇಂಟ್ ಚಾರ್ಲ್ಸ್ ಶಾಲೆಯಲ್ಲಿ ವ್ಯಾಸಂಗ ಮಾಡಿದರು. ಮೂಡುಬಿದಿರೆಯ ಆಳ್ವಾಸ್  ಪದವಿ ಪೂರ್ವ ಕಾಲೇಜಿನಿಂದ ತಮ್ಮ ಪದವಿ ಪೂರ್ವ ಶಿಕ್ಷಣವನ್ನು ಪಡೆದರು ಪುಣೆಯ ಐಐಟಿ ಜೆಇಇ ಕೋಚಿಂಗ್ ಇನ್ಸ್ಟಿಟ್ಯೂಟ್ ಪ್ರೈಮ್ ಅಕಾಡೆಮಿಯಲ್ಲಿ ಅವರು  ವಿದ್ಯಾರ್ಥಿಯಾಗಿದ್ದರು. ಇನ್ಸ್ಟಿಟ್ಯೂಟ್ನಲ್ಲಿ ಅಧ್ಯಯನವು ಸೌಂದರ್ಯ ಸ್ಪರ್ಧೆಗಳಿಗೆ ಭಾಗವಹಿಸಲು ಅನುವು ಮಾಡಿಕೊಟ್ಟಿತು. ಅವರು ಆಳ್ವಾಸ್ ಕಾಲೇಜಿನಲ್ಲಿ ಕಲಿಯುತ್ತಿರುವಾಗ ಎನ್.ಸಿ.ಸಿ ಗೆ ಸೇರಿಕೊಂಡರು ಮತ್ತು ಗಣರಾಜ್ಯೋತ್ಸವ ಶಿಬಿರದಲ್ಲಿ ಭಾಗವಹಿಸಲು ಆಯ್ಕೆಯಾದರು. ಅವರು ದಕ್ಷಿಣ ಏಷ್ಯನ್ ಅಸೋಸಿಯೇಷನ್ ​​ಫಾರ್ ರೀಜನಲ್ ಕೋಆಪರೇಷನ್, ಸಾರ್ಕ್ ರಾಷ್ಟ್ರಗಳಿಂದ ರಾಷ್ಟ್ರೀಯ ಕೆಡೆಟ್ ಕಾರ್ಪ್ಸ್ ನಿಯೋಗದ ಸದಸ್ಯರಾಗಿದ್ದರು ಮತ್ತು ಶ್ರೀಲಂಕಾ ಮಿಲಿಟರಿ ಅಕಾಡೆಮಿಗೆ ಭೇಟಿ ನೀಡಿದರು ಹಾಗೂ ೨೦೦೯ರಲ್ಲಿ ಆಲ್ ರೌಂಡರ್ ಪ್ರಶಸ್ತಿಯನ್ನು ಗೆದ್ದರು,ನಂತರ ಅವರು ಎಲೆಕ್ಟ್ರಾನಿಕ್ ಎಂಜಿನಿಯರಿಂಗ್ನಲ್ಲಿ  ಬ್ಯಾಚುಲರ್ ಪದವಿಯನ್ನು ಆರ್.ವಿ. ಕಾಲೇಜ್ ಆಫ್ ಎಂಜಿನಿಯರಿಂಗ್ನಿಂದ ಪಡೆದರು.

## ಸೌಂದರ್ಯ ಸ್ಪರ್ಧೆ
೨೦೧೪ರಲ್ಲಿ ಟೈಮ್ಸ್ ಗ್ರೂಪ್ ಆಯೋಜಿಸಿದ ಮಿಸ್ ದಿವ ಸೌಂದರ್ಯ ಸ್ಪರ್ಧೆಯಲ್ಲಿ ಭಾಗವಹಿಸಿದ್ದರು.ಮತ್ತು ಮಿಸ್ ಇಂಡಿಯಾ ಸುಪ್ರಾನ್ಯಾಶನಲ್ ೨೦೧೪ ಕಿರೀಟವನ್ನು ಪಡೆದರು. ಮಿಸ್ ದಿವಾ ೨೦೧೪ ರಲ್ಲಿ ಆಶಾ ಇದರಲ್ಲಿ ಮಿಸ್ ಕಾನ್ಜೆನಿಯಾಲಿಟಿ, ಮಿಸ್ ಬ್ಯೂಟಿಫುಲ್ ಸ್ಮೈಲ್ ಮತ್ತು ಮಿಸ್ ಫ್ಯಾಸಿನೇಟಿಂಗ್ ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ. ಪೋಲೆಂಡ್‌ನಲ್ಲಿ ನಡೆದ ಮಿಸ್ ಸುಪ್ರಾನೇಶನಲ್ ೨೦೧೪ರಲ್ಲಿ ಅವರು ಭಾರತವನ್ನು ಪ್ರತಿನಿಧಿಸಿದರು. ೨೦೧೪ರ ಡಿಸೆಂಬರ್ ೫ ರಂದು ನಡೆದ ಸ್ಪರ್ಧೆಯ ಗ್ರ್ಯಾಂಡ್ ಫಿನಾಲೆಯಲ್ಲಿ ಅಂತಿಮವಾಗಿ ವಿಜೇತರಾದರು. ಸ್ಪರ್ಧೆಯಲ್ಲಿ "ಬೆಸ್ಟ್ ಇನ್ ಟ್ಯಾಲೆಂಟ್" ಗಾಗಿ ವಿಶೇಷ ಪ್ರಶಸ್ತಿಯನ್ನೂ ಪಡೆದರು..ಮಿಸ್ ಸುಪ್ರಾನೇಶನಲ್ ಅವಧಿಯಲ್ಲಿ ಅವರು ಥೈಲ್ಯಾಂಡ್, ಮ್ಯಾನ್ಮಾರ್, ಹಂಗೇರಿ, ಮಾರಿಷಸ್, ಚೀನಾ ಮತ್ತು ಪೋಲೆಂಡ್ ಮತ್ತು ಹಲವಾರು ದೇಶಗಳಿಗೆ ಭೇಟಿ ನೀಡಿದರು. ಜುಲೈನಲ್ಲಿ ಅವರು ಯುನಿವರ್ಸಲ್ ಒರ್ಲ್ಯಾಂಡೊ, ಮೈಕ್ರೋಸಾಫ್ಟ್ ರೆಡ್ಮಂಡ್ ಕ್ಯಾಂಪಸ್, ಮೌಂಟ್ ರೈನಿಯರ್, ಮೇಡಮ್ ಟುಸ್ಸಾಡ್ಸ್ ವಾಷಿಂಗ್ಟನ್ ಡಿ.ಸಿ. ಮತ್ತು ನಾಸಾ ಗೆ ಭೇಟಿ ನೀಡಿದರು.
## ವೃತ್ತಿಜೀವನ
ಆಶಾ ರೂಪದರ್ಶಿಯಾಗಿ ಯಮಹಾ ಮೋಟಾರ್ ಕಂಪನಿ, ಕ್ಲೋಸ್-ಅಪ್, ಕಲ್ಯಾಣ್ ಜ್ಯುವೆಲ್ಲರ್ಸ್ ಜಾಹಿರಾತುಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಕೆಲವೊಂದು ಚಲನಚಿತ್ರಗಳಲ್ಲಿಯೂ ಪಾತ್ರ ನಿರ್ವಹಿಸಿದ್ದಾರೆ.ಜಂಗ್ಲಿ, ರೋಬರ್ಟ್, ದೋಸ್ತಾನ ೨ ಸಿನಿಮಾಗಳಲ್ಲಿ ಅಭಿನಯಿಸಿದ್ದಾರೆ.

## ಉಲ್ಲೇಖಗಳು
## ಉಲ್ಲೇಖಗಳು 
ವರ್ಗ:ಚಲನಚಿತ್ರ ನಟಿಯರು
ವರ್ಗ:ಫ್ಯಾಷನ್ ಜಗತ್ತಿನ ವ್ಯವಹಾರಸ್ಥರು
ವರ್ಗ:ಹಿಂದಿ ಚಲನಚಿತ್ರ ನಟಿಯರು
ಕಾರ್ಲ್ ಫ್ರೀಡ್ರಿಕ್ ಗೆಲ್ಡನರ್

**ಕಾರ್ಲ್ ಫ್ರೀಡ್ರಿಕ್ ಗೆಲ್ಡನರ್**(ಡಿಸೆಂಬರ್ 17, 1852 – ಫೆಬ್ರವರಿ 5, 1929)ಜರ್ಮನ್ ಭಾಷಾತಜ್ಞ. ಋಗ್ವೇದವನ್ನು ಜರ್ಮನ್ ಭಾಷೆಗೆ ಅನುವಾದ ಮಾಡಿ ಅದರ ಸರಳ ಅರ್ಥವಿವರಣೆಗೆ ಹೆಸರಾದ ವಿದ್ವಾಂಸ. ಜರ್ಮನಿಯ ಮಾರ್ಬರ್ಗ್ ವಿಶ್ವವಿದ್ಯಾನಿಲಯದಲ್ಲಿ ಸಂಸ್ಕೃತ ಪ್ರಾಧ್ಯಾಪಕನಾಗಿದ್ದ. ಈತ ಪ್ರಸಿದ್ಧ ತತ್ತ್ವಜ್ಞಾನಿ ರೊತನ ಶಿಷ್ಯ. ಅಮೆರಿಕನ್ ಓರಿಯಂಟಲ್ ಸೊಸೈಟಿ, ಅಮೆರಿಕನ್ ಅಕಾಡೆಮಿ ಆಫ್ ಆಟ್ರ್ಸ್‌ ಅಂಡ್ ಸೈನ್ಸಸ್ ಮುಂತಾದ ಸಂಸ್ಥೆಗಳ ಸದಸ್ಯನಾಗಿ ಕೆಲಸ ಮಾಡಿದ. 1875ರಲ್ಲಿ ಅಡಾಲ್ಫ್‌ ಕೇಗಿಯ ಜೊತೆಗೂಡಿ ಋಗ್ವೇದದ 70 ಸೂಕ್ತಗಳನ್ನು ಭಾಷಾಂತರಿಸಿ ಪ್ರಕಟಿಸಿದ. ಅನಂತರ ಋಗ್ವೇದವನ್ನು ಸಂಪುರ್ಣವಾಗಿ ಜರ್ಮನ್ ಭಾಷೆಗೆ ಅನುವಾದ ಮಾಡುವ ಕಾರ್ಯವನ್ನು ಕೈಗೊಂಡು, ಟಿಪ್ಪಣಿ ಸಹಿತ ಮೂರು ಭಾಗಗಳಲ್ಲಿ ಪ್ರಕಟಿಸಿದ. ರಿಚರ್ಡ್ ಪಿಶೆಲ್ನ ಸಹಾಯದಿಂದ ಪ್ರಕಟಿಸಿದ ವೇದಿಕ್ ಸ್ಟಡೀಸ್ ಎಂಬ ಗ್ರಂಥದಲ್ಲಿ ವೇದ ವಾಙ್ಮಯವನ್ನು ಕುರಿತ ಅನೇಕ ಲೇಖನಗಳನ್ನು ಪ್ರಕಟಿಸಿರುವುದಲ್ಲದೆ ಪಾರ್ಸಿ ಜನಾಂಗದ ಧರ್ಮಗ್ರಂಥವಾದ ಝೆಂಡ್ ಅವೆಸ್ತವನ್ನು ಈತ ಪುರ್ಣವಾಗಿ ಮೂರು ಸಂಪುಟಗಳಲ್ಲಿ ಪ್ರಕಟಿಸಿದ್ದಾನೆ (1889-1901).

ವರ್ಗ:ಭಾಷಾ ವಿಜ್ಞಾನ
ವರ್ಗ:ಅನುವಾದಕರು
ವರ್ಗ:ಜರ್ಮನಿ
ಗೆಸ್ಟಾಫ್ ಫ್ರೈಟಾಕ್ಗೆ

**ಗೆಸ್ಟಾಫ್ ಫ್ರೈಟಾಕ್ಗೆ**(13 ಜುಲೈ 1816 – 30 ಎಪ್ರಿಲ್ 1895)ಜರ್ಮನ್ ಕಾದಂಬರಿಕಾರ, ನಾಟಕಕಾರ ಮತ್ತು ವಿಮರ್ಶಕ, ಹುಟ್ಟಿದ್ದು ಸೈಲೀಶಿಯದ ಕ್ರೆಟ್ಸ್‌ಬರ್ಗ್ನಲ್ಲಿ ಈತ ಬ್ರೆಸ್ಲಾವ್ ಮತ್ತು ಬರ್ಲಿನ್ ಶಾಲೆ, ಕಾಲೇಜುಗಳಲ್ಲಿ ವ್ಯಾಸಂಗ ಮಾಡಿ ಭಾಷಾಶಾಸ್ತ್ರದಲ್ಲಿ ವಿಶೇಷ ಅಧ್ಯಯನ ನಡೆಸಿ ಮಹಾಪ್ರಬಂಧ ಬರೆದು ಪದವೀಧರನಾದ. 1848ರಿಂದ 1861ರವರೆಗೆ ಮತ್ತು 1867-70ರ ವರೆಗೆ ಲೀಪಾಜಿಗ್ನಲ್ಲಿ ಗ್ರೆಂಟ್ಸ್‌ಬೊಟನ್ ವಾರಪತ್ರಿಕೆಯ ಸಹ ಸಂಪಾದಕನಾಗಿ ದುಡಿದ. 1841ರಲ್ಲಿ ಆರಂಭವಾದ ಈ ಪತ್ರಿಕೆ ಜರ್ಮನಿ ಮತ್ತು ಆಸ್ಟ್ರಿಯಾಗಳ ಉದಾರವಾದದ ಮುಖವಾಣಿ ಆಯಿತು. ಜರ್ಮನ್ ಉದಾರವಾದಿ ಪಕ್ಷದ ಮತ್ತು ಮಧ್ಯಮವರ್ಗದ ನಾಯಕನಾಗಿದ್ದ ಈತ ಜರ್ಮನ್ ಭಾಷೆಯ ಮತ್ತು ಸಾಹಿತ್ಯದ ಖಾಸಗಿ ಶಿಕ್ಷಕನಾಗಿ ಬ್ರೆಸ್ಲಾವ್ನಲ್ಲಿ ನೆಲಸಿದ. 1879ರಲ್ಲಿ ವೀಸ್ ಬೇಡೆನ್ಗೆ ಹೋಗಿ ವಾಸಿಸತೊಡಗಿದ.

## ಸಾಹಿತ್ಯ
### ನಾಟಕ
ಡೈ ಬ್ರಾಂಟ್ ಫಾಟ (1844), ಡೈಜರ್ನಲಿಸ್ಟೆನ್ (1854) ಎಂಬ ಎರಡು ಹರ್ಷನಾಟಕಗಳನ್ನು ಬರೆದ. ಜರ್ನಲಿಸ್ಟೆನ್ (ದಿ ಜರ್ನಲಿಸ್ಟ್‌) 19ನೆಯ ಶತಕದ ಶ್ರೇಷ್ಠ ಪ್ರಹಸನಗಳಲ್ಲಿ ಒಂದು ಎಂದು ಪರಿಗಣಿಸಲಾಯಿತು. ಸ್ವಾನುಭವವೇ ಇದರ ವಸ್ತು.ಓಡರ್ ಕುಂಟ್ಸ್‌ ‘ಫಾನ್ ಡೆರ್ ರೊಸೆನ್ (1884) ಎಂಬುದು ಈತನ ಯಶಸ್ವಿ ಪ್ರಹಸನ.
### ಕಾದಂಬರಿ
1855ರಲ್ಲಿ ಜರ್ಮನಿಯ ವರ್ತಕ ಜೀವನವನ್ನು ಚಿತ್ರಿಸುವ ಜೋಲ್ ಊಂಟ್ ಹಾಬಿನ್ ಎಂಬ ವಸ್ತುನಿಷ್ಠಪ್ರಧಾನ ಕಾದಂಬರಿಯನ್ನು ಪ್ರಕಟಿಸಿ ವಿಶ್ವವಿಖ್ಯಾತನಾದ. ಎಲ್ಲ ಐರೋಪ್ಯ ಭಾಷೆಗಳಿಗೂ ಅದು ಅನುವಾದವಾಗಿದೆ. ಸಾಮಾಜಿಕ, ರಾಜಕೀಯ ಕ್ಷೋಭೆಯ ಹಿನ್ನೆಲೆಯಲ್ಲಿ ಜರ್ಮನಿಯ ವ್ಯಾಪಾರಸ್ಥರ ಜೀವನದ ತದ್ವತ್ ಚಿತ್ರ ಇಲ್ಲಿದೆ. ಜೊತೆಗೆ ಡಿಕನ್ಸ್‌ನನ್ನು ನೆನಪಿಗೆ ತರುವ ಲವಲವಿಕೆಯ ಹಾಸ್ಯಸಿಂಚನ. ಈ ಹಲವಾರು ಗುಣಗಳಿಂದ ಇದು ಆ ಕಾಲದ ಶ್ರೇಷ್ಠ ಕಾದಂಬರಿ ಎನಿಸಿತು.1864ರಲ್ಲಿ ಡೀ ಫರ್ಲೋರೇನ್ ಹ್ಯಾಂಡ್ ಷ್ರಿಫ್ಟ್‌ ಎಂಬ ಕಾದಂಬರಿ ರಚಿಸಿದ. ಈ ಕೃತಿಯಲ್ಲಿ ಲೀಪಾಜಿಗ್ನ ಸಮಾಜವನ್ನೂ ಜರ್ಮನ್ ವಿಶ್ವವಿದ್ಯಾಲಯದ ಜೀವನವನ್ನೂ ಚಿತ್ರಿಸಿದ. ಡೈ ಆನೆನ್ ಎಂಬ ಆರು ಐತಿಹಾಸಿಕ ಕಾದಂಬರಿಗಳ ಸರಣಿ ಈತನ ಮತ್ತೊಂದು ಕೊಡುಗೆ. 4ನೆಯ ಶತಮಾನದ ಜರ್ಮನ್ ಇತಿಹಾಸದ ಆರಂಭಕಾಲದಿಂದ 19ನೆಯ ಶತಮಾನದ ವರೆಗಿನ ಜರ್ಮನ್ ಕುಟುಂಬವೊಂದರ ರಮ್ಯ ಕಥಾನಕ. ಜರ್ಮನಿಯ ಐತಿಹಾಸಿಕ ಸಂಗತಿಗಳು, ಕಾಲಕಾಲದ ಸಾಮಾಜಿಕ ಜೀವನ ಎಲ್ಲ ತೆರೆದುಕೊಳ್ಳುತ್ತ ಸ್ವಾರಸ್ಯವಾಗಿ ಕಥೆ ಓದಿಸಿಕೊಳ್ಳುತ್ತದೆ. ಉದ್ದಕ್ಕೂ ರಾಷ್ಟ್ರಾಭಿಮಾನ ದೇಶಭಕ್ತಿ ತುಂಬಿ ತುಳುಕುತ್ತವೆ.

### ಪತ್ರಿಕೋದ್ಯಮ
ಗ್ರೆಂಟ್ಸ್‌ ಬೋಟೆನ್ ಪತ್ರಿಕೆಯಲ್ಲಿ ಪ್ರಷ್ಯದ ಅಧಿನಾಯಕತ್ವದ ಪರವಾಗಿ ವಾದಿಸಿದ. ಇದರಿಂದ ಗೋಥಾದ ಡ್ಯೂಕ್ ಸ್ಯಾಕ್ಸ್‌ ಕೋಬಗನ ಸ್ನೇಹ ಲಭಿಸಿತು. ಗೋಥಾದ ಪಕ್ಕದ ಎಸ್ಟೇಟನ್ನೇ ಕೊಂಡು ಅಲ್ಲಿ ನೆಲೆಸಿದ. 1870ರ ಯುದ್ಧ ಮತ್ತು ಚಳವಳಿಗಳಲ್ಲಿ ಭಾಗವಹಿಸಿದ. 

## ಇತಿಹಾಸಕಾರ
ಬಿಲ್ಟರ್ ಔಸ್ ಡೆರ್ ಡಾಯಿಟ್ಷೆನ್ ಫರ್ಗಾಂಗೆನ್ಹೈಟ್ (1872) ಜನಪ್ರಿಯತೆಯನ್ನು ಗಳಿಸಿದ ಜರ್ಮನ್ ಇತಿಹಾಸ ಗ್ರಂಥ. ಗ್ರೀನ್ ಸಂಕ್ಷಿಪ್ತ ಇಂಗ್ಲಿಷ್ ಇತಿಹಾಸ ಎಂಬ ಗ್ರಂಥದಷ್ಟೇ ಶ್ರೇಷ್ಠ ಮತ್ತು ಮಹೋನ್ನತ ಕೃತಿ. ಇದರದು ಮಾದರಿ ಶೈಲಿ. 1887ರಲ್ಲಿ ಕಾಲಮ್ಯಾಥಿ ಎಂಬ ಕಾವ್ಯನಾಮದಲ್ಲಿ ಎರಿನ್ನೆರುಂಗೆನ್ ಔಸ್ ಮೇನಿಮ್ ಲೀಬೆನ್ ಎಂಬ ಶಿರೋನಾಮೆಯಲ್ಲಿ ಆತ್ಮಕತೆ ಬರೆದ. ಈತ ಪ್ರಾಚೀನ ಮತ್ತು ಅರ್ವಾಚೀನ ಸಾಹಿತ್ಯತತ್ತ್ವಗಳ ಸಮನ್ವಯವನ್ನು ಸಾಧಿಸಿದ. ಸಮಕಾಲೀನರ ಮೇಲೆ ಗಾಢವಾದ ಪ್ರಭಾವವನ್ನು ಬೀರಿದ. ಈತನ ಸಾಮಾಜಿಕ ಮತ್ತು ಐತಿಹಾಸಿಕ ಕಾದಂಬರಿಗಳಲ್ಲಿ ಡಿಕನ್ಸ್‌ ಮತ್ತು ಸ್ಕಾಟ್ರ ಪ್ರಭಾವವಿರುವುದನ್ನು ಗುರುತಿಸಬಹುದು.

ಗೆಸಾಮ್ಮೆಲೆ ಔಫ್ ಸೆಟ್ಜ್‌ಗ್ರೆಂಟ್ಸ್‌ ಬೊಟನ್ (1888), ಡೆರ್ ಕ್ರೋನ್ ಪ್ರಿನ್ಜ್‌ ಊಚಿಟ್ ಡೀ ಡಾಯಿಟ್ಷ ಕೈಸೆóರ್ ಕ್ರೋನ್, ಎರಿನ್ನೆರೊಂಗ್ಸ್‌ ಬ್ಲಾಟೆರ್ (1889) -ಇವು ಈತನ ಇತರ ಕೃತಿಗಳು.
## ಬಾಹ್ಯ ಸಂಪರ್ಕಗಳು
*Freytag's page at Projekt Gutenberg DE
*A free online eBook edition of Freytag's 'Ingo' text 

ವರ್ಗ:ಕಾದಂಬರಿಕಾರರು
ವರ್ಗ:ನಾಟಕಕಾರರು
ವರ್ಗ:ವಿಮರ್ಶಕರು
ವರ್ಗ:ಜರ್ಮನಿ
ಕಾಮನ್ ವೆಲ್ತ್

### ಕಾಮನ್ ವೆಲ್ತ್ ಕ್ರೀಡಾಕೂಟದ ಆರಂಭದ ಹಾದಿ
ಕೇಂದ್ರ ಸರಕಾರ ಕಾಮನ್‍ವೆಲ್ತ್ ಕ್ರೀಡಾಕೂಟ ಆಯೋಜಿಸುವ ಜವಾಬ್ದಾರಿಯನ್ನು ಹೊತ್ತಿದೆ. ೧೭ ರಾಷ್ಟ್ರಗಳು ಬಾಗವಹಿಸುವ. ಕ್ರೀಡಾಕೂಟವನ್ನು ಆಯೋಜಿಸಲು ಭಾರತ ತಯಾರಾಗಿದ್ದು ಸುಮಾರು ೧೦ ವರ್ಷಗಳ ಹಿಂದೆ. ೨೦೧೦ ಕಾಮನ್ ವೆಲ್ತ್ ಕ್ರೀಡಾಕೂಟವು ಅಕ್ಟೋಬರ್ ೩ ರಂದು ಪ್ರಾರಂಭವಾಯಿತು. ಅಕ್ಟೋಬರ್ ೩ರಸಂಜೆ ೭ ಗಂಟೆಗೆ ಉಧ್ಗಾಟನೆಗೊಂಡಿತು. ಈ ಕ್ರೀಡಾಕೂಟವನ್ನು ರಾಷ್ಟ್ರಪತಿ ಪ್ರತಿಭಾ ಪಾಟೀಲ್ ಮತ್ತು ಬ್ರಿಟನ್‍ನ ರಾಜಕುಮಾರ ಚಾರ್ಲ್ಸ್ ಅಧಿಕೃತವಾಗಿ ಕೂಟಕ್ಕೆ ಚಾಲನೆ ನೀಡಿದರು. ಇದರಲ್ಲಿ ೧೭ ಕ್ರೀಡೆಗಳು ೨೬೦ ವಿಭಾಗಗಳು ಇದೆ. ಇದಕ್ಕಾಗಿ ೧೨ ಕ್ರೀಡಾಂಗಣಗಳು ಏರ್ಪಾಡಾಗಿತ್ತು.

### ವಿಜೇತರ ಪದಕಗಳು
೮೨೪ ಪದಕಗಳು ಇದರಲ್ಲಿ,
*೨೭೧ ಚಿನ್ನದ ಪದಕ
*೨೭೧ ಬೆಳ್ಳಿಪದಕ
*೨೮೨ ಕಂಚಿನ ಪದಕ
*೭೨ ರಾಷ್ಟ್ರಗಳು ಫಿಜಿಗೆ ನೀಷೆದ.

### ಭಾರತದಲ್ಲಿ ಪದಕ ಗೆದ್ದವರು
ಮೊದಲ ಕೂಟ ಇದರಲ್ಲಿ ಬಾಗವಹಿಸಲು ೮,೫೦೦ ಕ್ರೀಡಾಪಟುಗಳು. ಇದರಲ್ಲಿ ಭಾರತದ ತಂಡದಲ್ಲಿ ೬೧೯ ಸದಸ್ಯರು ಇದ್ದರು. ಇದರ ಭದ್ರತೆಗೆ೧,೦೦,೦೦೦ ಭದ್ರತಾ ಸಿಬ್ಬಂಧಿಯನ್ನು ಆಯೋಜಿಸಲಾಗಿತ್ತು. ಹೀಗೆ ಆರಂಭವಾದ ಕ್ರೀಡಾಕೂಟವು ಹಲವಾರು ಕ್ರೀಡೆಗಳನ್ನು ನಡೆಸುತ್ತಾ ಬಂತು ಇದರಲ್ಲಿ ಅಕ್ಟೋಬರ್ ೮ರಂದು ಶೂಟಿಂಗ್‍ನಲ್ಲಿ ಭಾರತೀಯ ೫೦ ಮೀ.ರೈಫಲ್ ೩ ಪೊಸಿಡನ್ ಡಬ್ಬಲ್ ವಿಭಾಗದಲ್ಲಿ ನಾರಂಗ್ ಮತ್ತು ಇಬ್ರಾನ್ ಹಸನ್ ಖಾನ್ ಜೋಡಿ ಚಿನ್ನ ಗೆದ್ದರು. ೧೦ ಮೀಟರ್ ಏರ್ ಪಿಸ್ತೂಲ್ ಸಿಂಗಲ್ಸ್ನಲ್ಲಿ ಓಂಕಾರ್ ಸಂಗ್ ಕೂಡಾ ಚಿನ್ನದಿಂದ ಸಿಂಗಾರಗೊಂಡರು.ಹಾಗೂ ವಿಜಯಕುಮಾರ್, ಬಿನ್ನ ಗುರುಪ್ರೀತ್ ಸಿಂಗ್-ಕಚು, ಅಲಕಾ ತೋಮರ್-ಚಿನ್ನ, ಹಾಗೂ ಅನಿತಾ ಚಿನ್ನದ ಪದಕ ಪಡೆದು ಹಾಗೂ ಈ ನಿಟ್ಟಿನಲ್ಲಿ ಪದಕದ ಪಟ್ಟಿಯಲ್ಲಿ ಮೊದಲ ಸ್ಥಾನ ಆಸ್ಟ್ರೇಲಿಯಾ ಹಾಗೂ ಭರತ ಎರಡನೇ ಸ್ಥಾನಕ್ಕೆ ತೃಪ್ತಿಗೊಂಡಿತು. ಹಾಗೆ ಬಿಲ್ಗಾರಿ ಸ್ಪರ್ದೆಯಲ್ಲಿ ಭಾರತವು ಮತ್ತು ೩ ಚಿನ್ನದ ಪದಕ ಪಡೆದುಕೊಂಡಿತು. ಈ ದಿನದ ೩೨ ಪಣಕ್ಕಿರುವ ಸ್ವರ್ಣದ ಪದಕಗಳು ಹಾಗೆ ಬ್ಯಾಡ್ಮಿಂಟನ್‍ನಲ್ಲಿ ಚಿನ್ನ ಗೆದಗದ ಜ್ವಾಲಗುಟ್ಟ ಹಾಗೂ ಅಶ್ವಿನಿ ಪೊನ್ನಮ್ಮ ಹಾಗೂ ಸೈನಾ ನೆಹವಾಲ್ ಕೂಡ ಚಿನ್ನದ ಪದಕವನ್ನು ತಂದು ಭಾರತದಲ್ಲಿ ಉತ್ತಮ ಸಾಧನೆಯನ್ನು ಸೃಷ್ಟಿಸಿದ್ದಾರೆ. ಹೀಗೆ ಹಲವಾರು ಕ್ರೀಡೆಗಳಲ್ಲಿ ಭಾಗವಹಿಸಿ ಹಲವಾರು ಚಿನ್ನದ ಪದಕ ಹಾಗು ಬೆಳ್ಳಿಯ ಮತ್ತು ಕಂಚಿನ ಪದಕಗಳು ಸಿಕ್ಕಿದೆ.

### ಭಾರತಕ್ಕೆ ಸಿಕ್ಕ ಪದಕಗಳು
*ಚಿನ್ನ ೧೦೧.
*ಬೆಳ್ಳಿ೨೭.
*ಕಂಚು೩೬.
ದಿನಾಂಕ ೧೫ ಅಕ್ಟೋಬರ್ ನಂದು ಈ ಕ್ರೀಢಾಕೂಟಕ್ಕೆ ತೆರೆಬಿತ್ತು.
## ನೋಡಿ
*೨೦೧೨ರ ಒಲಂಪಿಕ್ ಕ್ರೀಡಾಕೂಟ?? ಇದರ ವಿಷಯ ತಪ್ಪಾಗಿರುವಂತೆ ತೊರುವುದು.

## ಉಲ್ಲೇಖಗಳು 
ವರ್ಗ:ಕ್ರೀಡೆ
ಪೌಲ್ ಗೆರ್ಹಾರ್ಟ್

**ಪೌಲ್ ಗೆರ್ಹಾರ್ಟ್** (12 ಮಾರ್ಚ್ 1607 – 27 ಮೇ 1676)ಸ್ತೋತ್ರಗೀತೆಗಳ (ಹಿಮ್ಸ್‌) ರಚನೆಯಲ್ಲಿ ಹೆಸರಾದ ಜರ್ಮನ್ ಕವಿಗಳಲ್ಲಿ ಒಬ್ಬ ಪ್ರಮುಖ.

ಗ್ರಾಫೆನ್ಹೈನಿಚೆನ್ ಎಂಬಲ್ಲಿ ಹುಟ್ಟಿ ವಿಟ್ಟೆನ್ಬರ್ಗ್‍ನಲ್ಲಿ ವಿದ್ಯಾಭ್ಯಾಸ ಮಾಡಿದ ಈತ ಸ್ವಲ್ಪಕಾಲ ಬರ್ಲಿನ್‍ನಲ್ಲಿ ಮೊದಲಿಗೆ ಶಿಕ್ಷಕನಾಗಿದ್ದು ಅನಂತರ ಚರ್ಚಿನ ಅಧಿಕಾರಿಯಾದ. ಅದು ಮಹಾ ಧರ್ಮಾಧಿಕಾರಿಯ (ಪೋಪ್) ನಿರಂಕುಶಾಧಿಕಾರದ ವಿರುದ್ಧ ಪ್ರತಿಭಟನೆ ತೀವ್ರವಾಗಿದ್ದ ಕಾಲ. ಮಾರ್ಟಿನ್ ಲೂಥರ್‍ನಿಂದ ಆ ಕ್ರಾಂತಿ ಅತ್ಯಂತ ಪ್ರಖರವಾಗಿ ಎಲ್ಲೆಡೆಯೂ ಹಬ್ಬುತ್ತಿತ್ತು. ಗೆರ್ಹಾರ್ಟ್ ಕಟ್ಟಾ ಲೂಥರ್ ಅನುಯಾಯಿ. ಅದರಿಂದಾಗಿ ಈತನ ಅಧಿಕಾರಕ್ಕೆ ಸ್ವಲ್ಪ ಕಾಲ ಚ್ಯುತಿ ಬಂತು. ಆದರೆ ಕೆಲಕಾಲದ ಮೇಲೆ ಮತ್ತೆ ಈತ ಆರ್ಚ್ಡೀಕನ್ ಆದ.

ಈತನ ಗೀತೆಗಳು ಮೊದಲು ಅಖಂಡವಾಗಿ ಪ್ರಕಾಶಿತವಾದದ್ದು ಬರ್ಲಿನ್‍ನಲ್ಲಿ ಸಂಗೀತ ನಿರ್ದೇಶಕನಾಗಿದ್ದ ಇಬೆಲಿಂಗ್ ಎಂಬುವನಿಂದ. ಗೆರ್ಹಾರ್ಟ್ನ ಆಧ್ಯಾತ್ಮಿಕ ಹಾಡುಗಳು ಎಂಬ ಹೆಸರಿನಲ್ಲಿ ಕೆಲ್ಲಿ ಎಂಬಾತ 1867ರಲ್ಲಿ ಇಂಗ್ಲಿಷಿಗೆ ಇವನ್ನು ಅನುವಾದಿಸಿ ಪ್ರಕಟಿಸಿದ್ದಾನೆ. ಈತನ ಸಮಕಾಲೀನರಾಗಿದ್ದ ಜೊಹಾನ್ ಫ್ರ್ಯಾಂಕ್, ಜೊಹಾನ್ ಶೆಫ್ಲರ್ ಮುಂತಾದವರೆಲ್ಲರಿಗಿಂತ ಈತನಿಗೆ ಹೆಚ್ಚಿನ ಗೌರವ ಕೊಟ್ಟು ಲೂಥರನ್ ಕವಿಗಳಲ್ಲಿ ಚಕ್ರವರ್ತಿ- ಎಂದು ವಿಮರ್ಶಕರು ಈತನನ್ನು ಹೊಗಳಿದ್ದಾರೆ. ‘ಹೋಗು ನನ್ನ ಹೃದಯವೇ, ಹರ್ಷವನ್ನರಸು’, ‘ನೀನು ನನ್ನವನು, ಹೌದು, ಮತ್ತೂ ನನ್ನವನೇ’, ‘ವನಗಳೆಲ್ಲ ಈಗ ನಿದ್ರಾವೃತ’ -ಮುಂತಾದ ಕೆಲವು ಗೀತೆಗಳು ನಿಸರ್ಗಪ್ರೇಮ, ಮೃದು ಮಧುರ ಹೃದಯಸ್ಪರ್ಶಿ ಭಾವನೆ, ಭಾಷೆಯ ಇನಿದನಿಗಳಿಗೆ ಪ್ರಸಿದ್ಧವಾಗಿವೆ.
## ಬಾಹ್ಯ ಸಂಪರ್ಕಗಳು
* Paul Gerhardt 1607–1676  from The Cyber Hymnal
* Theodore Brown Hewitt. Paul Gerhardt as a Hymn Writer and His Influence on English Hymnody New Haven: Yale University Press. 1918
* In Behalf of Paul Gerhardt and the Elenchus
* Paul Gerhardt's Spiritual Songs, trans. J. Kelly, 80 pages, 1867.
* Paul-Gerhardt-Gemeinde Mannheim

ವರ್ಗ:ಕವಿಗಳು
ವರ್ಗ:ಕ್ರೈಸ್ತ ಧರ್ಮ
ವರ್ಗ:ಜರ್ಮನಿ
ಔದ್ಯೋಗಿಕ ಸಂಘಟನೆ

ಅರ್ಥಶಾಸ್ತ್ರದಲ್ಲಿ, ಕೈಗಾರಿಕೆ ಸಂಸ್ಥೆಯಲ್ಲಿ (ಗಡಿ ನಡುವೆ, ಆದ್ದರಿಂದ, ಮತ್ತು) ಸಂಸ್ಥೆಗಳು ಮತ್ತು ಮಾರುಕಟ್ಟೆಗಳು ರಚನೆಯನ್ನು ಪರೀಕ್ಷಿಸುವ ಮೂಲಕ ವ್ಯಾಪಾರಸಂಸ್ಥೆಯ ಸಿದ್ಧಾಂತವನ್ನು ನಿರ್ಮಾಣವಾಗುತ್ತದೆ ಒಂದು ಕ್ಷೇತ್ರವಾಗಿದೆ. ಔದ್ಯೋಗಿಕ ಸಂಘಟನೆ ಸಂಪೂರ್ಣವಾಗಿ ಸ್ಪರ್ಧಾತ್ಮಕ ಮಾದರಿ ನೈಜ ಜಗತ್ತಿನ ತೊಡಕುಗಳು ಸೇರಿಸುತ್ತದೆ, ಇಂತಹ ನಿರ್ವಹಣಾ ವೆಚ್ಚಗಳು,ಸೀಮಿತ ಮಾಹಿತಿ, ಹಾಗೂ ಅಪೂರ್ಣ ಪೈಪೋಟಿಗಳ ಸಂಬಂಧ ಹೊಸ ಸಂಸ್ಥೆಗಳ ಪ್ರವೇಶಕ್ಕೆ ತಡೆ ಜಟಿಲ. ಇದು ಸ್ಪರ್ಧೆಯಲ್ಲಿ ಮತ್ತು ಏಕಸ್ವಾಮ್ಯ ಸರ್ಕಾರದ ಕ್ರಮಗಳು ಸೇರಿದಂತೆ ನಡುವೆ, ಸಂಸ್ಥೆಯ ಮತ್ತು ಮಾರುಕಟ್ಟೆ ಸಂಸ್ಥೆಯ ಮತ್ತು ವರ್ತನೆಯ ನಿರ್ಣಾಯಕ ವಿಶ್ಲೇಷಿಸುತ್ತದೆ.

ವಿಷಯಕ್ಕೆ ವಿವಿಧ ಅಂಶಗಳಿವೆ. ಒಂದು ವಿಧಾನ ಇಂತಹ ಸ್ಪರ್ಧೆಯ ಕ್ರಮಗಳನ್ನು ಮತ್ತು ಒಂದು ಉದ್ಯಮದಲ್ಲಿ ಸಂಸ್ಥೆಗಳ ಗಾತ್ರ ಸಾಂದ್ರತೆಯ ಕೈಗಾರಿಕಾ ಸಂಸ್ಥೆ, ಒಂದು ಅವಲೋಕನ ಒದಗಿಸುವಲ್ಲಿ ವಿವರಣಾತ್ಮಕ. ಎರಡನೆಯ ವಿಧಾನವು ಆಂತರಿಕ ಮರುಸಂಘಟನೆ ಮತ್ತು ನವೀಕರಣದ ವಿಷಯಗಳ ಜೊತೆಗೆ ಆಂತರಿಕ ಸಂಶೋಧನೆ ಮತ್ತು ಅಭಿವೃದ್ಧಿ ಒಳಗೊಂಡಿದೆ ಆಂತರಿಕ ಸಂಸ್ಥೆಯ ಸಂಸ್ಥೆಯ ಮತ್ತು ಮಾರುಕಟ್ಟೆ ತಂತ್ರ, ವಿವರಿಸಲು ವ್ಯಷ್ಟಿ ಮಾದರಿಗಳು ಬಳಸುತ್ತದೆ.ಮೂರನೆಯ ಅಂಶವು,ಟ್ರಸ್ಟ್ ವಿರೋಧಿ ಆರ್ಥಿಕ ನಿಯಂತ್ರಣಕ್ಕೆ ಸಾರ್ವಜನಿಕ ನೀತಿ ಆಧಾರಿತ ಇದು ಕಾನೂನು, ಮತ್ತು ಹೆಚ್ಚು ಸಾಮಾನ್ಯವಾಗಿ, ಆಸ್ತಿ ಹಕ್ಕು ವಿವರಿಸುವ ಒಪ್ಪಂದಗಳು ಒತ್ತಾಯ, ಮತ್ತು ಸಾಂಸ್ಥಿಕ ವ್ಯವಸ್ಥೆಯನ್ನು ಒದಗಿಸುವಲ್ಲಿ ಕಾನೂನಿನ ಆರ್ಥಿಕ ಆಡಳಿತದಲ್ಲಿ.

ವಿಷಯದ ಒಂದು ಸೈದ್ಧಾಂತಿಕತೆಯ ಮತ್ತು ಪ್ರಾಯೋಗಿಕ ತಂಡಕ್ಕೆ. ಒಂದು ಪಠ್ಯಪುಸ್ತಕ ಪ್ರಕಾರ: ". ಒಂದು ಪ್ಲೇನ್ ರಂದು ಕ್ಷೇತ್ರದಲ್ಲಿ ಸ್ಪರ್ಧೆ ಮತ್ತು ಏಕಸ್ವಾಮ್ಯವನ್ನು ಬಗ್ಗೆ ವಿಶ್ಲೇಷಣಾತ್ಮಕ ಪರಿಕಲ್ಪನೆಗಳ ಒಂದು ಸೆಟ್ ಅಮೂರ್ತ ಎರಡನೇ ವಿಮಾನ ವಿಷಯವನ್ನು ನಿಜವಾದ ಸಂಸ್ಥೆಗಳ ನಡುವೆ ಹೋರಾಟಗಳು ಉತ್ಸಾಹ ಮತ್ತು ನಾಟಕ ಕಳೆಯು, ನಿಜವಾದ ಮಾರುಕಟ್ಟೆಗಳಲ್ಲಿ ಸುಮಾರು" (ಶೆಫರ್ಡ್, ಡಬ್ಲು; ೧೯೮೫; ೧).

ಕೈಗಾರಿಕಾ ಅರ್ಥಶಾಸ್ತ್ರದಲ್ಲಿನ ಕ್ರೀಡಾ ಸಿದ್ಧಾಂತದ ವ್ಯಾಪಕ ಬಳಕೆಯು ವರ್ತನಾ ಸಂಬಂಧಿತ ಅರ್ಥಶಾಸ್ತ್ರ ಮತ್ತು ಕಾರ್ಪೊರೇಟ್ ಹಣಕಾಸು ಎಂದು ಸೂಕ್ಷ್ಮ ಅರ್ಥಶಾಸ್ತ್ರದಲ್ಲಿ ಇತರ ಶಾಖೆಗಳ ಈ ಉಪಕರಣವನ್ನು ರಫ್ತು ಕಾರಣವಾಗಿದೆ. ಕೈಗಾರಿಕಾ ಸಂಸ್ಥೆಯು ವಿರೋಧಿ ಕಾನೂನಿನ ಮತ್ತು ಸ್ಪರ್ಧೆಯಲ್ಲಿ ನೀತಿ ಗಮನಾರ್ಹ ಪ್ರಾಯೋಗಿಕ ಪ್ರಭಾವವನ್ನು ಬೀರಿತು.

ಒಂದು ಪ್ರತ್ಯೇಕ ಕ್ಷೇತ್ರ ಕೈಗಾರಿಕಾ ಸಂಸ್ಥೆಯ ಅಭಿವೃದ್ಧಿ ಎಡ್ವರ್ಡ್ ಚಂಬೇರ್ಲಿನ್ ಸಿಂಹಪಾಲು,ಎಡ್ವರ್ಡ್ ಸ್ ಮೇಸನ್,ಮತ್ತು ಇತರರ ವಿಶೇಷವಾಗಿ ಜೋ ಎಸ್ ಬೈನ್

ವಿಷಯದ ನೆರವು ಕಾಲಾನಂತರದಲ್ಲಿ ಭಿನ್ನವಾಗಿತ್ತು.೧೯೭೨ ರಲ್ಲಿ ಸಂಬಂಧಿತ ಸಂಶೋಧನೆ ಪರಿಮಾಣ ಮುನ್ನುಡಿಯು ಹೋಗುತ್ತೀ ಕೈಗಾರಿಕೆ ಸಂಸ್ಥೆಯಲ್ಲಿ ಪ್ರತಿಕ್ರಿಯಿಸಿದರು: "ಎಲ್ಲಾ ಈ ಬಾರಿ ಪ್ರವರ್ಧಮಾನಕ್ಕೆ ಕ್ಷೇತ್ರದಲ್ಲಿ ಈ ಚೆನ್ನಾಗಿ ಅಲ್ಲ ಸುಲಭವಾಗಿ ಸ್ಪಷ್ಟ ಎಂದು." ಒಂದು ಪ್ರತಿಕ್ರಿಯೆ ೧೫ ವರ್ಷಗಳ ನಂತರ ಬಂದ: " ತೀರ್ಪು ಕೈಗಾರಿಕೆ ಸಂಸ್ಥೆಯಲ್ಲಿ ಜೀವಂತವಾಗಿ ಮತ್ತು ಮತ್ತು ಆನ್ವಯಿಕ ಸೂಕ್ಷ್ಮ ಅರ್ಥಶಾಸ್ತ್ರ ರಾಣಿ ಎಂದು."

**ಮಾರುಕಟ್ಟೆ ವಿನ್ಯಾಸಗಳನ್ನು**

ಈ ಕ್ಷೇತ್ರದಲ್ಲಿ ಅಧ್ಯಯನ ಸಾಮಾನ್ಯವಾದ ಮಾರುಕಟ್ಟೆ ರಚನೆಗಳು ಇಂತಿವೆ:
*ಪರಿಪೂರ್ಣ ಪೈಪೋಟಿ
*ಏಕಸ್ವಾಮ್ಯ ಪೈಪೋಟಿ
*ಒಡೆತನವನ್ನು
*ಅಲ್ಪಸಂಖ್ಯಾಸಾಮ್ಯ
*ಏಕಸ್ವಾಮ್ಯ

**ಅಧ್ಯಯನದ ಪ್ರದೇಶಗಳಲ್ಲಿ**

ಕೈಗಾರಿಕಾ ಸಂಸ್ಥೆಯ ಪರಿಸರದಲ್ಲಿ ಈ ಮಾರುಕಟ್ಟೆ ವಿನ್ಯಾಸಗಳನ್ನು ಪರಿಣಾಮಗಳನ್ನು ಈ ತನಿಖೆಗಳಲ್ಲಿ ನಡೆಸುತ್ತವೆ: 
*ಬೆಲೆ ತಾರತಮ್ಯ
*ಉತ್ಪನ್ನ ಭಿನ್ನತೆ
*ಬಾಳಿಕೆಯ ವಸ್ತುಗಳ
*ಅನುಭವ ಸರಕುಗಳ
*ಪ್ರಾಥಮಿಕ ಮಾರುಕಟ್ಟೆಗಳಲ್ಲಿ ಸಂಸ್ಥೆಗಳು ವರ್ತನೆಗೆ ಪರಿಣಾಮ ಇದು ಮಾರುಕಟ್ಟೆಗಳಿಗೆ,.
*ತಂತ್ರ
*ವಾಯಿದೆ ಮತ್ತು ಜಾಹೀರಾತು, ಸಿಗ್ನಲಿಂಗ್.
*ವಿಲೀನಗಳು ಮತ್ತು ಸ್ವಾಧೀನಗಳು
*ಪ್ರವೇಶ ಮತ್ತು ನಿರ್ಗಮನ

ವರ್ಗ:ಅರ್ಥಶಾಸ್ತ್ರ
ದೇಶೀಯ ವ್ಯಾಪಾರ

ಆಂತರಿಕ ವ್ಯಾಪಾರ ಅಥವಾ ಮನೆಗೆ ವ್ಯಾಪಾರ ಎಂದು ದೇಶೀಯ ವ್ಯಾಪಾರ, ಒಂದು ದೇಶದ ಗಡಿಯೊಳಗೆ ಸ್ವದೇಶಿ ಸರಕುಗಳ ವಿನಿಮಯ. ಈ ಉಪ ಭಾಗಿಸಿ ಎರಡು ವಿಭಾಗಗಳು, ಸಗಟು ಮತ್ತು ಚಿಲ್ಲರೆ ಆಗಿ ಇರಬಹುದು. ಸಗಟು ವ್ಯಾಪಾರ ದೊಡ್ಡ ಪ್ರಮಾಣದಲ್ಲಿ ತಯಾರಕರು ಅಥವಾ ವಿತರಕರು ಅಥವಾ ನಿರ್ಮಾಪಕರಿಂದ ವಸ್ತುಗಳ ಖರೀದಿ ಮತ್ತು ಚಿಲ್ಲರೆ ಅಥವಾ ಗ್ರಾಹಕರು ಇರಬಹುದು ಇತರರಿಗೆ ಸಣ್ಣ ಪ್ರಮಾಣದಲ್ಲಿ ಮಾರಾಟ ಸಂಬಂಧಪಟ್ಟಿದೆ. ಸಗಟು ವ್ಯಾಪಾರ ಸಗಟು ವ್ಯಾಪಾರಿಗಳು ಅಥವಾ ಸಗಟು ಆಯೋಗದ ಏಜೆಂಟ್ ಕೈಗೊಂಡ ಇದೆ.

ಚಿಲ್ಲರೆ ವ್ಯಾಪಾರ ಗ್ರಾಹಕರಿಗೆ ಸಣ್ಣ ಪ್ರಮಾಣದಲ್ಲಿ ಸರಕುಗಳ ಮಾರಾಟ ಸಂಬಂಧಪಟ್ಟಿದೆ. ವ್ಯಾಪಾರ ಈ ರೀತಿಯ ಚಿಲ್ಲರೆ ವಹಿಸಿಕೊಂಡರೆ. ನಿಜವಾದ ಪ್ರಾಯೋಗಿಕವಾಗಿ, ಆದಾಗ್ಯೂ, ತಯಾರಕರು ಮತ್ತು ಸಗಟು ಅವರು ಹೆಚ್ಚಿನ ಲಾಭ ಗಳಿಸುವ ಮೂಲಕ ಮಧ್ಯವರ್ತಿಯಾಗಿ ಚಿಲ್ಲರೆ, ಬೈಪಾಸ್ ಸರಕುಗಳ ಚಿಲ್ಲರೆ ವಿತರಣೆ ಕೈಗೊಳ್ಳಲು ಇರಬಹುದು.

**ಪ್ರಾಮುಖ್ಯತೆ ಮತ್ತು ಪಾತ್ರ**

ಒಂದು ದೇಶದಲ್ಲಿ ದೇಶೀಯ ವ್ಯಾಪಾರವು ಪ್ರಾಮುಖ್ಯತೆಯನ್ನು ಇದು ದೇಶದೊಳಗಿನ ವಸ್ತುಗಳ ವಿನಿಮಯ ಸುಗಮಗೊಳಿಸುತ್ತದೆ ಎಂದು. ಈ ಮೂಲಕ ಇದು ದೇಶದ ಆರ್ಥಿಕ ಬೆಳೆಯುತ್ತವೆ ಇದರಿಂದ ಉತ್ಪಾದನಾ ಅಂಶಗಳು ಬಲ ಸ್ಥಳಗಳಿಗೆ ತಲುಪಲು ಖಚಿತಪಡಿಸುತ್ತದೆ. ಇದು ದೇಶದ ನಿವಾಸಿಗಳ ಜೀವನಮಟ್ಟವನ್ನು ಹಾಗೂ ದೇಶದ ಉದ್ಯೋಗ ದರ ಸುಧಾರಿಸುತ್ತದೆ ದೇಶದ ಎಲ್ಲಾ ಭಾಗಗಳಿಗೆ ತಲುಪಲು ಸರಕು ಮತ್ತು ಸೇವೆಗಳ ಎಲ್ಲಾ ವಿವಿಧ ನೀಡುತ್ತವೆ. ಮತ್ತು ಇದು ಕಚ್ಚಾ ವಸ್ತುಗಳ ಲಭ್ಯತೆ ಖಾತರಿ ಮೂಲಕ ಉದ್ಯಮದ ಬೆಳವಣಿಗೆ ಸಹಾಯ.

ಇದು ವಿದೇಶಿ ವ್ಯಾಪಾರದ ಸುಗಮಗೊಳಿಸುತ್ತದೆ. ಅದರ ಸುಲಭ ಅಲ್ಲ ಮತ್ತೊಂದು ದೇಶದ ನೇರವಾಗಿ ಬಂದು ಅಗತ್ಯವಿರುವ ಉತ್ಪನ್ನಗಳನ್ನು ಪಡೆಯಲು ಕಾರಣ ದೇಶದ ಹೊರಗಿನ ವ್ಯಾಪಾರಿಗಳು, ಆಂತರಿಕ ವ್ಯಾಪಾರಿಗಳು ಸಂಪರ್ಕಕ್ಕೆ ಬರಲು ಹೊಂದಿರುತ್ತದೆ.

**ಸಗಟು ವ್ಯಾಪಾರ**

ಸಗಟು ದೇಶೀಯ ವ್ಯಾಪಾರದ ಕೆಲಸ ಪ್ರಮುಖ ಪಾತ್ರವಹಿಸುತ್ತವೆ. ಒಂದು ಸಹ ಹೇಳಬಹುದು ದೇಶೀಯ ಮಾರುಕಟ್ಟೆಯಲ್ಲಿ ಇದರ ಬೆನ್ನೆಲುಬಾಗಿ ಎಂದು. ಒಂದು ಸಗಟು ಒಂದು ನೇರವಾಗಿ ತಯಾರಕರು ಸಂಪರ್ಕ ಆದರೆ ಗ್ರಾಹಕರು ಪರೋಕ್ಷ ಸಂಪರ್ಕ ಹೊಂದಿದೆ. ಒಂದು ಸಗಟು ಕ್ಷೇತ್ರದಲ್ಲಿ ಸಾಮಾನ್ಯವಾಗಿ ಒಂದು ರೀತಿಯ ವ್ಯವಹರಿಸುತ್ತದೆ. ಉದಾಹರಣೆಗೆ ಯಂತ್ರಗಳು, ವಸ್ತ್ರೋದ್ಯಮ, ಲೇಖನ. ಒಂದು ಸಗಟು ಕೇವಲ ತನ್ನ ಸಹ ಪ್ಯಾಕೇಜಿಂಗ್, ಜಾಹೀರಾತು, ಶ್ರೇಯಾಂಕ, ಮತ್ತು ಮಾರುಕಟ್ಟೆ ಸಂಶೋಧನೆ ಒಳಗೊಂಡಿರುವ ಉತ್ಪನ್ನಗಳ ಮಾರಾಟ ಆಗಿ. ಅವರು ಶೇಖರಣಾ ಬಗ್ಗೆ ತೊಂದರೆ ರಿಂದ ತಯಾರಕರು ಉಳಿತಾಯವಾಗುತ್ತದೆ ತಮ್ಮ ಹೋಗಿ ಬೀಳುಗಳು ಹೊಂದಿವೆ. ಅವರು ಸಾಮಾನ್ಯವಾಗಿ ನಗದು ಚಿಲ್ಲರೆ ಪಾವತಿ ಮತ್ತು ಕೆಲವೊಮ್ಮೆ ಗ್ರಾಹಕರು ತಮ್ಮನ್ನು ಮಾಡಲು ಮತ್ತು ತಯಾರಕರು ಲಾಭ ಇದು ಮುಂಚಿತವಾಗಿ ಪಾವತಿ ನೀಡಿ. ಅವರು ಶೇಖರಣಾ ಜಾಗದ ಅಗತ್ಯವಿರುತ್ತದೆ ರಿಂದ ಚಿಲ್ಲರೆ ಹಿಂದೆಗೆತ ಇದು ಚಿಲ್ಲರೆ ಸಣ್ಣ ಪ್ರಮಾಣದಲ್ಲಿ ಮಾರಾಟ. ಅವರು ಸಮಯದಲ್ಲಿ ಚಿಲ್ಲರೆ ಸಾಲ ಸೌಲಭ್ಯಗಳನ್ನು ಅನುಮತಿಸುವುದಿಲ್ಲ.

**ಚಿಲ್ಲರೆ ವ್ಯಾಪಾರ**

ಒಂದು ಚಿಲ್ಲರೆ ಸಾಮಾನ್ಯವಾಗಿ ಉತ್ಪನ್ನದ ಅಂತಿಮ ಮಾರಾಟಗಾರ. ಇದು ತನ್ನ ಖರೀದಿಗಳನ್ನು ಸಗಟು ತಯಾರಿಸಲಾಗುತ್ತದೆ ಮತ್ತು ಮಾರಾಟ ನೇರವಾಗಿ ಗ್ರಾಹಕರಿಗೆ ತಯಾರಿಸಲಾಗುತ್ತದೆ ಮಾಡುತ್ತದೆ. ಚಿಲ್ಲರೆ ವಿಶೇಷವಾಗಿ ಅವರು ಅದೇ ಸಮಯದಲ್ಲಿ ಉತ್ಪನ್ನಗಳ ವಿವಿಧ ವ್ಯಾಪಾರ ಮಾಡಬಹುದು ಅಂದರೆ ಒಂದು ಉದ್ಯಮ ಎಂದು ಹೊಂದಿಲ್ಲ. ಇದು ಸಾಮಾನ್ಯವಾಗಿ ನಗದು ರ ಕ್ರೆಡಿಟ್ ಮಾಡಿದ ಖರೀದಿ ಮತ್ತು ಮಾರಾಟ ಹೊಂದಿದೆ. ಸಗಟು ಹೋಲಿಸಿದರೆ ಮಾರಾಟದ ಸಣ್ಣ ಪ್ರಮಾಣದಲ್ಲಿ ತಯಾರಿಸಲಾಗುತ್ತದೆ.

ವರ್ಗ:ಆರ್ಥಿಕ ಶಾಸ್ತ್ರ
ಭಾರತದಲ್ಲಿ ಅನುದಾನಗಳು

ಭಾರತ ಸರ್ಕಾರ, ಸ್ವಾತಂತ್ರ್ಯ ನಂತರ, ಇಂಧನ ಆಹಾರ ಅನೇಕ ಕೈಗಾರಿಕೆಗಳಲ್ಲಿ ಮತ್ತು ಉತ್ಪನ್ನಗಳಲ್ಲಿ, ಅನುದಾನಿತ ಮಾಡಿದೆ. ನಷ್ಟ ತಯಾರಿಕೆ ರಾಜ್ಯ ಒಡೆತನದ ಉದ್ದಿಮೆಗೆ ಸರ್ಕಾರವು ಸಹಾಯ ಮಾಡಲಾಗುತ್ತದೆ. ಇಂಟರ್ನ್ಯಾಷನಲ್ ಹೆರಾಲ್ಡ್ ಟ್ರಿಬ್ಯೂನ್ ಮೂಲಕ ೨೦೦೫ ರ ಲೇಖನ ಮುಕ್ತಗೊಳಿಸಲು ನೀಡಲಾಯಿತು ಸಬ್ಸಿಡಿಗಳು ಹೆಚ್ಚು ಸಬ್ಸಿಡಿ ಸೀಮೆಎಣ್ಣೆ ೩೯% ಕದಿಯಲ್ಪಡುತ್ತದೆ.೧೪% ನಷ್ಟಿತ್ತು ಎಂದು ಹೇಳಿಕೆ .

ಮತ್ತೊಂದೆಡೆ ಭಾರತದ ಶಿಕ್ಷಣ, ಆರೋಗ್ಯ, ಅಥವಾ ಮೂಲಸೌಕರ್ಯ ಮೇಲೆ ಕಡಿಮೆ ಕಳೆಯುತ್ತದೆ. ತುರ್ತು ಅಗತ್ಯವಿದೆ ಮೂಲಸೌಕರ್ಯ ಬಂಡವಾಳ ಚೀನಾ ರಲ್ಲಿ ಹೆಚ್ಚು ಕಡಿಮೆ ಬಂದಿದೆ. ಯುನೆಸ್ಕೋ ಪ್ರಕಾರ, ಭಾರತ ವಿಶ್ವದ ಪ್ರತಿ ವಿದ್ಯಾರ್ಥಿಯ ಉನ್ನತ ವ್ಯಾಸಂಗಕ್ಕೆ ಕಡಿಮೆ ಸಾರ್ವಜನಿಕ ವೆಚ್ಚಗಳನ್ನು ಹೊಂದಿದೆ.

ಭಾರತದ ಸಬ್ಸಿಡಿಗಳು ಹೇಳಲಾದ ಹೆಚ್ಚುತ್ತಿರುವ ಆರ್ಥಿಕ ಅಸಾಮರ್ಥ್ಯಗಳನ್ನು ವಿಶ್ವ ಬ್ಯಾಂಕ್ ಟೀಕಿಸಿದೆ.

ಆದರೆ ಭಾರತದಲ್ಲಿ ಸಬ್ಸಿಡಿಗಳು ವಿರುದ್ಧ ಈ ವಾದವನ್ನು ಕೇವಲ ಕೃಷಿ ಪರಿಗಣಿಸುವುದಿಲ್ಲ ಮತ್ತು ಮೀನುಗಾರಿಕೆ ಸಬ್ಸಿಡಿಗಳು (ಕೃಷಿ ಸಬ್ಸಿಡಿ ನೋಡಿ) ಆದರೂ ಯುರೋಪ್ನಲ್ಲಿ ಭಾರತದ ಹೋಲಿಸಿದರೆ ಜನರು ಕೇವಲ ಒಂದು ಭಾಗವನ್ನು ಪರಿಣಾಮ ಇಯು ಬಜೆಟ್ ೪೦% ಮೇಲೆ ರೂಪಿಸುತ್ತವೆ. ಇದು ಯುನೈಟೆಡ್ ಸ್ಟೇಟ್ಸ್ ಮತ್ತು ಇತರ ಪಾಶ್ಚಿಮಾತ್ಯ ರಾಷ್ಟ್ರಗಳ ನಿಜ.

## ಉದ್ದೇಶಗಳು
ಸಬ್ಸಿಡಿಗಳು, ಗ್ರಾಹಕ ಬೆಲೆ ಮತ್ತು ನಿರ್ಮಾಪಕ ವೆಚ್ಚ ನಡುವೆ ದಾಂಡು ರಚಿಸುವ ಮೂಲಕ, ಬೇಡಿಕೆ / ಪೂರೈಕೆ ನಿರ್ಧಾರಗಳನ್ನು ಬದಲಾವಣೆಗಳಿಗೆ ಕಾರಣವಾಗಬಹುದು. ಸಬ್ಸಿಡಿಗಳು ಸಾಮಾನ್ಯವಾಗಿ ಗುರಿಯಾಗಿಟ್ಟುಕೊಂಡಿದೆ:

*ಹೆಚ್ಚಿನ ಬಳಕೆಯನ್ನು / ಉತ್ಪಾದನೆಯ ಪ್ರಚೋದಕ
*ಬಾಹ್ಯ ಪ್ರಭಾವಗಳ ಆಂತರಿಕ ಸೇರಿದಂತೆ ಮಾರುಕಟ್ಟೆ  ನೈಜ್ಯತೆಯನ್ನು ಆಫ್ಸೆಟ್;
*ಇತ್ಯಾದಿ ಆದಾಯ ಮರುಹಂಚಿಕೆ, ಜನಸಂಖ್ಯೆ ನಿಯಂತ್ರಣ, ಸೇರಿದಂತೆ ಸಾಮಾಜಿಕ ನೀತಿ ಗುರಿಗಳನ್ನು ಸಾಧಿಸಲು

## ಸಬ್ಸಿಡಿ ನೀಡುವ ವಿಧಾನಗಳು
*ಉತ್ಪಾದಕರಿಗೆ ಸಹಾಯಧನ
*ಗ್ರಾಹಕರಿಗೆ ಸಬ್ಸಿಡಿ
*ಒಳಹರಿವಿನ ಉತ್ಪಾದಕರಿಗೆ ಸಹಾಯಧನ
*ಇನ್ಸೆಂಟಿವ್ಸ್ ಒದಗಿಸುವ ಬದಲಿಗೆ ಸಹಾಯಧನ
*ಸಾರ್ವಜನಿಕ ಉದ್ದಿಮೆಗಳ ಮೂಲಕ ಉತ್ಪಾದನೆ / ಮಾರಾಟ

## ಸಬ್ಸಿಡಿಗಳ ಪರಿಣಾಮಗಳು
ಸಬ್ಸಿಡಿಗಳು ಆರ್ಥಿಕ ಪರಿಣಾಮಗಳು ವಿಶಾಲ ವಿಂಗಡಿಸಬಹುದು

*ವಿಂಗಡಣೆಯ ಪರಿಣಾಮಗಳು: ಈ ಸಂಪನ್ಮೂಲಗಳನ್ನು ವಲಯ ಹಂಚಿಕೆ ಸಂಬಂಧ. ಸಬ್ಸಿಡಿಗಳು ಸಬ್ಸಿಡಿ ವಲಯದ ಕಡೆಗೆ ಹೆಚ್ಚು ಸಂಪನ್ಮೂಲಗಳನ್ನು ಆಕರ್ಷಿಸುವಂತಹ
*ಪುನರ್ವಿತರಣೆಯ ಪರಿಣಾಮಗಳು: ಈ ಸಾಮಾನ್ಯವಾಗಿ ಅನುದಾನಿತ ಚೆನ್ನಾಗಿರುತ್ತವೆ ಅದೇ ಉತ್ತಮ ಪೂರೈಕೆ ಸ್ಥಿತಿಸ್ಥಾಪಕತ್ವ ಮತ್ತು ಸಬ್ಸಿಡಿ ನೀಡುವ ವಿಧಾನದಲ್ಲಿ ಸಂಬಂಧಿಸಿದ ಗುಂಪುಗಳ ಬೇಡಿಕೆಗಳ ಆಧರಿತವಾಗಿ.
*ವ್ಯಾಪಾರ ಪರಿಣಾಮಗಳು: ಮಾರುಕಟ್ಟೆ ತೀರುವೆ ಬೆಲೆ ಗಣನೀಯವಾಗಿ ಕಡಿಮೆಯಿದೆ ಇದು ನಿಯಂತ್ರಿತ ಬೆಲೆ, ದೇಶೀಯ ಮಾರುಕಟ್ಟೆಯಲ್ಲಿ ಕಡಿಮೆ ಮತ್ತು ಆಮದು ಹೆಚ್ಚಳ ಕಾರಣವಾಗಬಹುದು. ಮತ್ತೊಂದೆಡೆ, ಸ್ಥಳೀಯ ಉತ್ಪಾದಕರು ಸಹಾಯಧನವನ್ನು ಆಮದು ಕಡಿಮೆ ಅಥವಾ ರಫ್ತು ಹೆಚ್ಚಿಸುವ, ಅಂತಾರಾಷ್ಟ್ರೀಯ ಸ್ಪರ್ಧಾತ್ಮಕ ಬೆಲೆಗಳು ನೀಡುತ್ತವೆ ಸಕ್ರಿಯಗೊಳಿಸಲು ಇರಬಹುದು.

## ಉಲ್ಲೇಖಗಳು

ವರ್ಗ:ಅರ್ಥಶಾಸ್ತ್ರ
ಪ್ರಣವ್ ಮಿಸ್ತ್ರಿ

ಪ್ರಣವ್ ಮಿಸ್ತ್ರಿ (೧೯೮೧ ಮೇ ೧೪ ರಂದು ಜನಿಸಿದರು) ಒಬ್ಬ ಭಾರತೀಯ ಕಂಪ್ಯೂಟರ್ ವಿಜ್ಞಾನಿ ಮತ್ತು ಇನ್ವೆಂಟರ್ ಆಗಿದೆ. ಪ್ರಸ್ತುತ, ಅವರು ಟ್ಯಾಂಕ್ ತಂಡ ಮತ್ತು ಸ್ಯಾಮ್ಸಂಗ್ ನಲ್ಲಿ ಸಂಶೋಧನೆಯ ಉಪಾಧ್ಯಕ್ಷ ಥಿಂಕ್ ಮುಖ್ಯಸ್ಥರಾಗಿರುತ್ತಾರೆ. ಅವರು ಅತ್ಯುತ್ತಮ ಸಿಕ್ಸ್ತ್ಸೆನ್ಸ್ ಮತ್ತು ಸ್ಯಾಮ್ಸಂಗ್ ಗ್ಯಾಲಕ್ಸಿ ಗೇರ್ ತನ್ನ ಕೆಲಸ ಹೆಸರುವಾಸಿಯಾಗಿದೆ.ಅವರ ಸಂಶೋಧನ ಆಸಕ್ತಿಗಳಲ್ಲಿ ವೇರೆಬಲ್ ಕಂಪ್ಯೂಟಿಂಗ್, ವೃದ್ಧಿಪಡಿಸಿದ ರಿಯಾಲಿಟಿ, ಸರ್ವತ್ರ ಕಂಪ್ಯೂಟಿಂಗ್ ಸನ್ನೆಗಳನ್ನು ಪರಸ್ಪರ, ಎಐ, ಯಾಂತ್ರಿಕ ದೃಷ್ಟಿ ಸಂಗ್ರಹಿತ ಬುದ್ಧಿವಂತಿಕೆ ಮತ್ತು ರೊಬೊಟಿಕ್ಸ್ ಸೇರಿವೆ. ವಿಶ್ವ ಆರ್ಥಿಕ ವೇದಿಕೆಯ ಯಂಗ್ ಗ್ಲೋಬಲ್ ಲೀಡರ್ ೨೦೧೩ ಒಂದಾಗಿ ಮಿಸ್ತ್ರಿ ಗೌರವಿಸಲಾಯಿತು.

**ಕುಟುಂಬ**

ತನ್ನ ತಂದೆಯ ಹೆಸರು ಕೀರ್ತಿ ಮಿಸ್ತ್ರಿ ಮತ್ತು ಅವರ ತಾಯಿಯ ಹೆಸರು ನಯನ ಆಗಿದೆ. ಅವರಿಗೆ ಇಬ್ಬರು ಸಹೋದರಿಯರು, ಸವೆತ ಮತ್ತು ಜಿಗ್ನಾ.ಅವರ ಹೆಂಡತಿಯ ಹೆಸರು ಫಾರ್ರ  ಚೆನ್.

**ಶಿಕ್ಷಣ ಮತ್ತು ಸಂಶೋಧನೆ**

ಅವರ ಸ್ವಂತ ಊರು ಗುಜರಾತ್ನ, ಪಾಲಂಪುರ್. ಅವರು ಅಹಮದಾಬಾದ್ನಲ್ಲಿ ತಂತ್ರಜ್ಞಾನ ನಿರ್ಮಾ ಇನ್ಸ್ಟಿಟ್ಯೂಟ್ ಗುಜರಾತ್ನಲ್ಲಿ ಕಂಪ್ಯೂಟರ್ ಸೈನ್ಸ್ ಮತ್ತು ಎಂಜಿನಿಯರಿಂಗ್ ತನ್ನ ಬ್ಯಾಚಲರ್ ಪದವಿ ಪೂರ್ಣಗೊಂಡು. ಪ್ರಣವ್ ಕೈಗಾರಿಕಾ ಡಿಸೈನ್ ಸೆಂಟರ್, ಐಐಟಿ ಮುಂಬಯಿ ಸ್ನಾತಕೋತ್ತರಯಿಂದ ಮೀಡಿಯಾ ಕಲೆ ಮತ್ತು ವಿಜ್ಞಾನದಲ್ಲಿ ಪದವಿ ಮತ್ತು ವಿನ್ಯಾಸ ಮಾಸ್ಟರ್ ಹೊಂದಿದರು. ಅದಕ್ಕೂ ಮುಂಚೆ, ಅವರು ಮೊದಲು ತನ್ನ ಪದವಿ ಆರ್ಕಿಟೆಕ್ಚರಲ್ ಮಹಾವಿದ್ಯಾಲಯದಿಂದ ಹೊರಗೆ ಬಂದರು. ನಂತರ ಅವರು ಸಂಶೋಧನಾ ಸಹಾಯಕ ಮತ್ತು ಮೀಡಿಯಾ ಲ್ಯಾಬ್ ನಲ್ಲಿ ಪಿಎಚ್ಡಿ ಅಭ್ಯರ್ಥಿಯಾಗಿದ್ದರು. ವಿನ್ಯಾಸ ಪ್ರೀತಿಸುತ್ತಿರುವುದಾಗಿ ವಿನ್ಯಾಸ ದೃಷ್ಟಿಕೋನದಿಂದ ತಂತ್ರಜ್ಞಾನ ನೋಡಲು ಬಯಸುತ್ತಿರುವ ವ್ಯಕ್ತಿ.

**ವೃತ್ತಿ**

*ಅವರು ೨೦೧೨ ರಲ್ಲಿ ರಿಸರ್ಚ್ ನಿರ್ದೇಶಕ ಸ್ಯಾಮ್ಸಂಗ್ ಸೇರಿದರು, ಮತ್ತು ಈಗ ಕೊರಿಯನ್ ಕಂಪನಿ ಜಾಗತಿಕ ಉಪಾಧ್ಯಕ್ಷ ಕಾರ್ಯನಿರ್ವಹಿಸುತ್ತಿದಾರೆ.
*ಅವರು ಸೆಪ್ಟೆಂಬರ್ ೨೦೧೩ ಸ್ಯಾಮ್ಸಂಗ್ ಗ್ಯಾಲಕ್ಸಿ ಗೇರ್ ಸ್ಮಾರ್ಟ್ ವಾಚ್ ಪರಿಚಯಿಸಲಾಯಿತು, ಅವರು ಮೈಕ್ರೋಸಾಫ್ಟ್, ಗೂಗಲ್, ಸಿಎಮ್ಯು, ನಾಸಾ, ಯುನೆಸ್ಕೋ, ಜಪಾನ್ ವಿಜ್ಞಾನ ಮತ್ತು ತಂತ್ರಜ್ಞಾನ ಕೆಲಸ ಮಾಡಿದ್ದಾರೆ.
*ಎಂಐಟಿ ಸೇರುವ ಮುನ್ನ ಪ್ರಣವ್ ಮೈಕ್ರೋಸಾಫ್ಟ್ ನೊಂದಿಗೆ ಯುಎಕ್ಸ್ ಸಂಶೋಧಕ ಕೆಲಸ ಮಾಡಿದರು.
*೨೦೧೩ರಲ್ಲಿ "ಯಂಗ್ ಗ್ಲೋಬಲ್ ಲೀಡರ್" ಎಂಬ ಗೌರವ ಸಿಕ್ಕಿತು.

**ಗುರುತಿಸುವಿಕೆ**

ಸಿಕ್ಸ್ತ್ಸೆನ್ಸ್ ಮೇಲೆ ಪ್ರಣವ್ ಸಂಶೋಧನಾ.೨೦೧೦ರಲ್ಲಿ ವರ್ಷದೊಳಗಿನ ವಿಶ್ವದ ಅಗ್ರ ೩೫ ಸಂಶೋಧಕರ ಪ್ರಶಸ್ತಿ ನೀಡಿ ಗೌರವಿಸಿದರು  ಎಮ್ಐಟಿ ಟೆಕ್ನಾಲಜಿ ರಿವ್ಯೂ TR35 ಇದರಲ್ಲೂ ಅವರ ಸಿಕ್ಸ್ತ್ಸೆನ್ಸ್  ಜನಪ್ರಿಯ ವಿಜ್ಞಾನ ಎಂದು ಹೆಸರಿಸಲಾಯಿತು.ಅವರು ೨೦೧೯ರ ಇನ್ವೆನ್ಷನ್ ಪ್ರಶಸ್ತಿಯನ್ನು ಪಡೆದನು ಅವರು ಕ್ರಿಯೆಟಿವಿಟಿ ನಿಯತಕಾಲಿಕದ ಕ್ರಿಯೆಟಿವಿಟಿ ಹೆಸರಿಸಲಾಯಿತು.ಮಿಸ್ತ್ರಿ ಕ್ರಿಸ್ ಆಂಡರ್ಸನ್ "ವಿಶ್ವದ ಹತ್ತು, ಅತ್ಯುತ್ತಮ ಸಂಶೋಧಕರು ಒಂದು ಇದೀಗ" ಎಂದು ಕರೆಯಲಾಗುತ್ತದೆ. ಮಿಸ್ತ್ರಿ ೧೫ ಮೇ ೨೦೧೧.ಭಾರತದ ಮೇಲೆ ಏಷ್ಯನ್ ಸೈಂಟಿಸ್ಟ್ ಪತ್ರಿಕೆಯ ಮೂಲಕ ವೀಕ್ಷಿಸಿ  ಏಷ್ಯನ್ ವಿಜ್ಞಾನಿಗಳು ಒಂದು ಪಟ್ಟಿ ಮಾಡಲಾಗಿದೆ ಇತ್ತೀಚೆಗೆ ಇಂಡಿಯಾ ಟುಡೇ ಆಫ್ ಟುಮಾರೊ ೩೭ ಭಾರತೀಯರ ಪಟ್ಟಿ ಮಾಡಲಾಯಿತು ಅದರಲ್ಲಿ ಪ್ರಣವ್ ಮಿಸ್ತ್ರಿ ಕೂಡ ಶಕ್ತಿಶಾಲಿ ಡಿಜಿಟಲ್ ಭಾರತೀಯ.ಪ್ರಣವ್ ಯಂಗ್ ಗ್ಲೋಬಲ್ ಲೀಡರ್ ೨೦೧೩ ಗೌರವಿಸಲಾಯಿತು ತಾಂತ್ರಿಕ ಸಲಹೆಗಾರನಾಗಿ ಭಾರತದ ಪ್ರಧಾನಿ ನರೇಂದ್ರ ಮೋದಿ ತಂಡದಲ್ಲಿ ಸೇರಲು ತೀವ್ರ ಆಸಕ್ತಿ ವಹಿಸಿದಾರೆ.

**ಪ್ರಶಸ್ತಿಗಳು ಮತ್ತು ಸಾಧನೆಗಳು**

*೨೦೧೩ರಲ್ಲಿ ಯಂಗ್ ಗ್ಲೋಬಲ್ ಲೀಡರ್ ಪ್ರಶಸ್ತಿ, ವಿಶ್ವ ಆರ್ಥಿಕ ವೇದಿಕೆ
*೨೦೧೨ರಲ್ಲಿ ಯುವ ಆಲಮ್ನಸ್ಪ್ ಪ್ರಶಸ್ತಿ, ಐಐಟಿ ಬಾಂಬೆ
*ಣೆತೆಕ್ಷ್ಪ್ಲೊರತೆಉರ್ಸ್  ಆಫ್  ದಿ  ಇಯರ್  ೨೦೧೦  ಅವಾಡ್, ಫ್ರಾನ್ಸ್
*TR35 ೨೦೦೯ ಪ್ರಶಸ್ತಿ, ಟೆಕ್ನಾಲಜಿ ರಿವ್ಯೂ
*೨೦೦೯ ವರ್ಷದ ಆವಿಷ್ಕಾರ ಪ್ರಶಸ್ತಿ 
*೨೦೦೯ರಲ್ಲಿ ಯುವ ಭಾರತೀಯ ಅನ್ವೇಷಕ ಪ್ರಶಸ್ತಿ, ಡಿಜಿಟ್ ಮ್ಯಾಗಜೀನ್
*ನಾಮಿನಿ  ಫಾರ್  ಫಾರ್ಬೇಸ್  ಇಂಡಿಯಾಸ್  ಪರ್ಸನ್  ಆಫ್  ದಿ  ಇಯರ್  ೨೦೦೯

## ಉಲ್ಲೇಖಗಳು 
ವರ್ಗ:ಕಂಪ್ಯೂಟರ್ ವಿಜ್ಞಾನಿಗಳು
ಡಿಸ್ಕ್ ಜಾಕಿ

ಡಿಸ್ಕ್ ಜಾಕಿ ಹಲವಾರು ವಿಧಗಳಿವೆ. ರೇಡಿಯೋ DJ ಅಥವಾ ರೇಡಿಯೋ ವ್ಯಕ್ತಿಗಳು ಪರಿಚಯಿಸಲು ಮತ್ತು ಎಎಮ್, ಎಫ್ಎಮ್ ಶಾರ್ಟ್ವೇವ್, ಡಿಜಿಟಲ್ ಅಥವಾ ಇಂಟರ್ನೆಟ್ ರೇಡಿಯೋ ಕೇಂದ್ರಗಳಲ್ಲಿ ಪ್ರಸಾರವಾಗುವ ಸಂಗೀತ ಆಡಲು. ಕ್ಲಬ್ ಡಿಜೆಗಳು ಆಯ್ಕೆ ಮತ್ತು ಬಾರ್ಗಳನ್ನು, ರಾತ್ರಿಕ್ಲಬ್ಗಳನ್ನು ಅಥವಾ discothèques ಸಂಗೀತ ಪ್ಲೇ, ಅಥವಾ ಪಕ್ಷಗಳು ಅಥವಾ ರೇವ್ಸ್ ನಲ್ಲಿ, ಅಥವಾ ಕ್ರೀಡಾಂಗಣಗಳಲ್ಲಿ. ಮೊಬೈಲ್ ಡಿಜೆಗಳು ಪೋರ್ಟಬಲ್ ಧ್ವನಿ ವ್ಯವಸ್ಥೆಗಳನ್ನು ಪ್ರಯಾಣ ಮತ್ತು ಘಟನೆಗಳ ವಿವಿಧ ನಲ್ಲಿ ಧ್ವನಿಮುದ್ರಣ ಸಂಗೀತ ಆಡಲು. ಕೆಲವು ಮೊಬೈಲ್ ಡಿಜೆಗಳು ಸಹ ಪಾಲ್ಗೊಳ್ಳುವವರು ಗಮನ ನಿರ್ದೇಶನ, ಮತ್ತು ಈವೆಂಟ್ ಅಜೆಂಡಾ ಸೇರ್ಪಡೆಯಾದ ಏನು ಮೇಲೆ ಕೊಠಡಿ ಅಗಲದ ಗಮನ ಉಳಿಸಿಕೊಂಡು ಸಮಾರಂಭಗಳಲ್ಲಿ ಅಥವಾ ಎಂಸಿ ಮಾಸ್ಟರ್ ಬಳಸಲ್ಪಡುತ್ತದೆ. ಅನೇಕ ಮಿಶ್ರಣ ಪರಿಣತಿ ಸ್ಪರ್ಧೆಗಳಲ್ಲಿ, ಲಾಭ ಅಥವಾ ತಂತ್ರಗಳನ್ನು ಇತರ ರೀತಿಯ ಇವೆ.

ಡಿಜೆ ಇತರ ಬಗೆಯ ಅವುಗಳನ್ನು, ಸಂಗೀತಗಾರರು ಪ್ರದರ್ಶನ ಪರಿಸ್ಥಿತಿಯನ್ನು ಅವಲಂಬಿಸಿ ಎಂದು ವರ್ಗೀಕರಣ ಮಾಡಲು ಅನುಮತಿಸುವ ಸಂಗೀತ ಪ್ರದರ್ಶನ ತಂತ್ರಗಳನ್ನು ಬಳಸುತ್ತಾರೆ. ಹಿಪ್ ಹಾಪ್ ಡಿಜೆಗಳು ಮಾತ್ರ ಆಯ್ಕೆ ಮತ್ತು ಒಂದು ಅಥವಾ ಹೆಚ್ಚು ಎಂಸಿಗಳು / ರಾಪರ್ ಬ್ಯಾಕ್ಅಪ್ ಅನೇಕ ಟರ್ನ್ಟೇಬಲ್ಸ್ ಬಳಸಿಕೊಂಡು ಸಂಗೀತ ಆಡಲು, ಆದರೆ ಅವರು ತಾಳವಾದ್ಯ ಧ್ವನಿಗಳನ್ನು ಸೃಷ್ಟಿಸಲು ಲಾಭ ತಿರುಗುವ ಮೇಜಿನೊಂದಿಗೆ ನಿರ್ವಹಿಸಲು, ಮತ್ತು ರಚಿಸಲು ಟರ್ನ್ಟ್ಯಾಬಲಿಸಮ್ ಮತ್ತು ಮಾದರಿ ಬಳಸುವ ಸಾಮಾನ್ಯವಾಗಿ ಸಾಹಿತಿಗಳು ಮತ್ತು / ಅಥವಾ ಸಂಗೀತ ನಿರ್ಮಾಪಕರು ಅಲ್ಲ ಹೊಸ ಹಾಡುಗಳನ್ನು ಹಿನ್ನೆಲೆ ವಾದ್ಯಸಂಗೀತವನ್ನು.

ರೆಗ್ಗೀ ರಲ್ಲಿ ಡಿಜೆ (ಗ್ರಾಮೊಫೋನ್) ಆಡಬಹುದು ಹಾಡುಗಳನ್ನು ಆಯ್ಕೆ ಡಿಜೆ ಸಹಾಯ ಮಾಡಿದ ವೈಯಕ್ತಿಕ ಆಯ್ಕೆ ಕರೆಯಲಾಗುತ್ತದೆ ಪೂರ್ವ ಮುದ್ರಿತ ಲಯ ಹಳಿಗಳ ಮೇಲೆ, "toasts", ಅಥವಾ ಚಾಟ್ಗಳು ರಾಪ್ ಒಬ್ಬ ಬಲ್ಲವರಾಗಿದ್ದಾರೆ. [2]

ಸಹ ಡಿಜೆಗಳು ಕೆಲಸ ಅನೇಕ ಎಲೆಕ್ಟ್ರಾನಿಕಾ ಕಲಾವಿದರು ಮತ್ತು ನಿರ್ಮಾಪಕರು ಸಾಮಾನ್ಯವಾಗಿ ಕೀಬೋರ್ಡ್ ಅಥವಾ ನೇರ ಎಲೆಕ್ಟ್ರಾನಿಕ್ಸ್ ಟರ್ನ್ಟ್ಯಾಬಲಿಸಮ್ ಒಟ್ಟುಗೂಡಿಸಿ ಸಂಗೀತ. ಎಲೆಕ್ಟ್ರಾನಿಕ ಸಂಗೀತ ವಾದ್ಯಗಳನ್ನು ಟರ್ನ್ಟೇಬಲ್ಸ್ ಮತ್ತು ಎಲೆಕ್ಟ್ರಾನಿಕ್ಸ್ ಬಳಸಿಕೊಂಡು, ಹಿಪ್ ಹಾಪ್ ಅಥವಾ ರೆಗ್ಗೀ ಡಿಜೆಗಳು ಹೆಚ್ಚಾಗಿ ಸಹಯೋಗ ಮತ್ತು ಹಲವಾರು ಸಂಗೀತ ಪ್ರಕಾರಗಳಲ್ಲಿ (ರಾಕ್, ಹೆವಿ ಮೆಟಲ್, ಜಾಝ್ ಅಥವಾ ಶಾಸ್ತ್ರೀಯ ಸಂಗೀತ) ನಿಂದ ಬ್ಯಾಂಡ್ಗಳು ಮತ್ತು ಸಂಗೀತಗಾರರಿಗೆ ಲೈವ್ ಸಂಗೀತವನ್ನು ಆಡಲು. ಒಂದು 2012 ಅಧ್ಯಯನದ ಪ್ರಕಾರ, ವಿಶ್ವದ ಸುಮಾರು 1¼ ಮಿಲಿಯನ್ ವೃತ್ತಿಪರ ಡಿಸ್ಕ್ ಜಾಕಿಗಳ ಇವೆ. [3]

ವರ್ಗ:ಮನೋರಂಜನೆ
ಕಲೀಂ

ಕಲೀಂ : ೧೬೫೧-. ಪಾರ್ಸಿ ಭಾಷೆಯ ಪ್ರಸಿದ್ಧಕವಿ. ಅಬು ತಾಲಿಬ್ ಕಲೀಂ ಹಮದಾನಿ ಇವನ ಪೂರ್ಣ ಹೆಸರು. ಇರಾನಿನ ಪ್ರಮುಖ ಶಿಕ್ಷಣ ಕೇಂದ್ರವಾಗಿದ್ದ ಹಮದಾನಿನಲ್ಲಿ ಜನಿಸಿ, ಅಲ್ಲಿಯೇ ಶಿಕ್ಷಣ ಪಡೆದ. ಹೆಸರು ಅಬುತಾಲಿಬ್ ಆದರೂ ಕಲೀಂ ಎಂಬ ಕಾವ್ಯನಾಮದಿಂದ ಕವನಗಳನ್ನು ರಚಿಸಿದ. ಹೀಗಾಗಿ ಕಾವ್ಯನಾಮವೂ ಅವನ ಹೆಸರಿನೊಂದಿಗೆ ಸೇರಿಕೊಂಡಿತು. ಕಲೀಂ ಪ್ರತಿಭಾವಂತ ಮತ್ತು ಕನಸುಗಾರ, ಅವನ ಕಲ್ಪನಾಶಕ್ತಿಗೆ ಮತ್ತು ವಿಚಾರ ವೈಭವಕ್ಕೆ ಅನೇಕ ಕವನಗಳು ಸಾಕ್ಷಿಯಾಗಿವೆ.

ಭಾರತದಲ್ಲಿ ಮೊಗಲರು ದರ್ಬಾರು ಮಾಡುತ್ತಿದ್ದ ದಿನಗಳವು. ಮೊಗಲರ ದರ್ಬಾರಿನಿಂದ ಆಕರ್ಷಿತನಾದ ಕಲೀಂ ಭಾರತಕ್ಕೆ ಬಂದು ದೆಹಲಿಯಲ್ಲಿ ನೆಲೆಸಿದ. ಕ್ರಮೇಣ ದೊರೆ ಷಾಜಹಾನನ ಪ್ರೀತಿಗೂ ಪಾತ್ರನಾದ. ಆಸ್ಥಾನದಲ್ಲಿದ್ದ ಮಹಾಕವಿ ಕುದ್ಸಿಯ ಅನಂತರ ದೂರೆ ಕಲೀಮನಿಗೆ ಮಹಾಕವಿಪಟ್ಟ ಕಟ್ಟಿ ಗೌರವಿಸಿದ.

ಕಾಶ್ಮೀರ ಮತ್ತು ಇತರ ಪ್ರದೇಶಗಳ ಮೇಲೆ ದೊರೆ ದಾಳಿ ಮಾಡಿದಾಗ ಕಲೀಮನೂ ಜೊತೆಗಿದ್ದು ಷಾಜಹಾನ್ನಾಮಾ ಎಂಬ ಬೃಹತ್ ಕಾವ್ಯವನ್ನು ರಚಿಸಿದ. ಈ ಕಾವ್ಯದಲ್ಲಿ ಷಾಜಹಾನನ ರಾಜ್ಯಭಾರಕ್ರಮವೇ ಮೊದಲಾದ ವಿವರಗಳು ಬಂದಿವೆ.

ಷಾಜಹಾನ ಜಗತ್ ಪ್ರಸಿದ್ಧವಾದ ಮಯೂರ ಸಿಂಹಾಸನವನ್ನು ಮಾಡಿಸಿದಾಗ ಅದರ ಸೌಂದರ್ಯ ಮತ್ತು ವೈಭವಗಳಿಗೆ ಮಾರುಹೋದ ಕಲೀಂ ಅದರ ಮೇಲೆ ಸುಂದರವಾದ ಪದ್ಯ ಬರೆದು, ರಾಜಾಸ್ಥಾನದಲ್ಲಿ ಓದಿದ. ಇದರಿಂದ ಹರ್ಷಗೊಂಡ ದೊರೆ, ಕವಿಗೆ ತುಲಾಭಾರದ ಮಾರ್ಯಾದೆ ಮಾಡಿಸಿ, ಅಷ್ಟೂ ಹಣವನ್ನು ಅವನಿಗೇ ಕೊಟ್ಟುದಲ್ಲದೆ ಮಲಿಕುಶ್ಯುಅರಾ (ಕವಿಗಳ ಸಾಮ್ರಾಟ) ಎಂಬ ಬಿರುದನ್ನೂ ಕೊಟ್ಟು ಗೌರವಿಸಿದನಂತೆ.

ಕಲೀಮನ ಅನೇಕ ಕವನಗಳಲ್ಲಿ ಕಾಶ್ಮೀರ, ಆಗ್ರ ಮೊದಲಾದ ಕವನಗಳು ಪ್ರಸಿದ್ಧವಾಗಿವೆ. ಭಾರತ ಮತ್ತು ಇರಾನ್ ಈ ಎರಡು ದೇಶಗಳಲ್ಲೂ ಕಲೀಂ ಹೆಸರಾಗಿದ್ದಾನೆ.
ತುಂಬು ಸಂತೋಷ ಮತ್ತು ನೆಮ್ಮದಿಯಿಂದ ಜೀವನ ನಡೆಸಿದ ಕಲೀಂ ತನ್ನ ಕೊನೆಯ ದಿನಗಳನ್ನು ಕಾಶ್ಮೀರದಲ್ಲಿ ಕಳೆದ. ಶ್ರೀನಗರದ ಕವಿಗಳ ಸ್ಮಶಾನದಲ್ಲಿ ಇವನನ್ನು ಸಮಾಧಿ ಮಾಡಲಾಗಿದೆ. 	(ಎಂ.ಎಂ.ಎಚ್.)

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರೇನ್ಬೋ ಟ್ರೌಟ್

thumb

**ರೇನ್‍ಬೋ ಟ್ರೌಟ್** (ಆನ್ಕೊರಿಂಕಸ್ ಮೈಕಿಸ್) ಏಷ್ಯಾ ಮತ್ತು ಉತ್ತರ ಅಮೆರಿಕಾದಲ್ಲಿನ ಪೆಸಿಫಿಕ್ ಮಹಾಸಾಗರದ ತಣ್ಣೀರಿನ ಉಪನದಿಗಳಿಗೆ ಸ್ಥಳೀಯವಾದ ಸ್ಯಾಲ್ಮನಿಡ್‍ನ ಪ್ರಜಾತಿ. ಸ್ಟೀಲ್‍ಹೆಡ್ (ಕೆಲವೊಮ್ಮೆ "ಸ್ಟೀಲ್‍ಹೆಡ್ ಟ್ರೌಟ್" ಎಂದು ಕರೆಯಲ್ಪಡುತ್ತದೆ) ಸಾಮಾನ್ಯವಾಗಿ ಮೊಟ್ಟೆಯಿಡಲು ಸಾಗರದಲ್ಲಿ ಎರಡು ಮೂರು ವರ್ಷಗಳು ವಾಸಿಸಿದ ನಂತರ ಸಿಹಿನೀರಿಗೆ ಮರಳುವ ಕರಾವಳಿ ರೇನ್‍ಬೋ ಟ್ರೌಟ್ (ಒ ಮೀ. ಇರಿಡಿಯಸ್) ಅಥವಾ ಕೊಲಂಬಿಯಾ ನದಿ ರೆಡ್‍ಬ್ಯಾಂಡ್ ಟ್ರೌಟ್ (ಒ ಮೀ. ಗೇರ್ಡ್‌ನೆರಿ) ರೂಪವಾಗಿದೆ. ಮಹಾ ಸರೋವರಗಳಿಗೆ ಪರಿಚಯಿಸಲ್ಪಟ್ಟ ಮತ್ತು ಮೊಟ್ಟೆಯಿಡಲು ಉಪನದಿಗಳೊಳಗೆ ವಲಸೆ ಬರುವ ಸಿಹಿನೀರಿನ ರೂಪಗಳನ್ನು ಸ್ಟೀಲ್‍ಹೆಡ್ ಎಂದೂ ಕರೆಯಲಾಗುತ್ತದೆ.

ಸರೋವರದಲ್ಲಿ ವಾಸಿಸುವ ಮತ್ತು ಮೊಟ್ಟೆಯಿಡಲು ಕಡಲಿನಿಂದ ನದಿಗೆ ಬರುವ ರೂಪಗಳು 20 ಪೌಂಡು (9.1 ಕೆಜಿ) ಮುಟ್ಟಬಹುದು. ವಯಸ್ಕ ಸಿಹಿನೀರಿನ ಹೊಳೆ ರೇನ್‍ಬೋ ಟ್ರೌಟ್ 1 ಮತ್ತು 5 ಪೌಂಡು (0.5 ಮತ್ತು 2.3 ಕೆಜಿ) ನಡುವೆ  ಸರಾಸರಿ ತೂಕವನ್ನು ಹೊಂದಿರುತ್ತವೆ. ಉಪಜಾತಿಗಳು, ರೂಪಗಳು ಮತ್ತು ಆವಾಸಸ್ಥಾನವನ್ನು ಆಧರಿಸಿ ವರ್ಣವಿನ್ಯಾಸವು ವ್ಯಾಪಕವಾಗಿ ಬದಲಾಗುತ್ತದೆ. ವಯಸ್ಕ ಮೀನುಗಳು ಕಿವಿರುಗಳಿಂದ ಬಾಲಗಳವರೆಗೆ, ಪಾರ್ಶ್ವ ರೇಖೆಯ ಉದ್ದಕ್ಕೆ ವಿಶಾಲ ಕೆಂಪು ಪಟ್ಟಿಯನ್ನು ಹೊಂದಿ ವಿಶಿಷ್ಟವಾಗಿರುತ್ತವೆ. ಇದು ಪ್ರಸವಿಸುವ ಗಂಡುಗಳಲ್ಲಿ ಅತ್ಯಂತ ಎದ್ದುಕಾಣುತ್ತದೆ.

ಕಾಡಿನಲ್ಲಿ ಹಿಡಿದ ಮತ್ತು ಮೊಟ್ಟೆಕೇಂದ್ರದಲ್ಲಿ ಬೆಳೆಸಿದ ಈ ಜಾತಿಯ ರೂಪಗಳನ್ನು ಆಹಾರ ಅಥವಾ ಕ್ರೀಡೆಗಾಗಿ ಕನಿಷ್ಠ 45 ದೇಶಗಳಲ್ಲಿ ಮತ್ತು ಅಂಟಾರ್ಕ್ಟಿಕಾ ಹೊರತುಪಡಿಸಿ ಪ್ರತಿ ಖಂಡದಲ್ಲಿ ಸ್ಥಳಾಂತರಿಸಿ ಪರಿಚಯಿಸಲಾಗಿದೆ. ಯುನೈಟೆಡ್ ಸ್ಟೇಟ್ಸ್ (ಅಮೇರಿಕಾ), ದಕ್ಷಿಣ ಯುರೋಪ್, ಆಸ್ಟ್ರೇಲಿಯಾ ಮತ್ತು ದಕ್ಷಿಣ ಅಮೆರಿಕಾದ ಸ್ಥಳೀಯ ವ್ಯಾಪ್ತಿಯ ಹೊರಗಿನ ಸ್ಥಳಗಳಲ್ಲಿ ಪರಿಚಯಿಸಲ್ಪಟ್ಟಿರುವುದರಿಂದ ಸ್ಥಳೀಯ ಮೀನಿನ ಪ್ರಜಾತಿಗಳಿಗೆ ಹಾನಿಯಾಗಿದೆ. ಪರಿಚಯಿಸಲ್ಪಟ್ಟ ಮೀನುಗಳು ಬೇಟೆಯಾಡುವ, ಅವುಗಳನ್ನು ಸ್ಪರ್ಧೆಯಲ್ಲಿ ಮೀರಿಸುವ, (ಗಿರಕಿ ರೋಗದಂತಹ) ಸಾಂಕ್ರಾಮಿಕ ಕಾಯಿಲೆಗಳನ್ನು ಹರಡುವ, ಅಥವಾ ನಿಕಟವಾಗಿ ಸಂಬಂಧಿಸಿದ ಜಾತಿಗಳು ಮತ್ತು ಉಪಜಾತಿಗಳ ಜೊತೆ ಸಂಕರೀಕರಿಸುವ ಮೂಲಕ ಸ್ಥಳೀಯ ಜಾತಿಗಳ ಮೇಲೆ ಪರಿಣಾಮ ಬೀರಬಲ್ಲವು. ಹೀಗೆ ಆನುವಂಶಿಕ ಶುದ್ಧತೆಯನ್ನು ಕಡಿಮೆ ಮಾಡುತ್ತವೆ. ಮಹಾ ಸರೋವರಗಳು ಮತ್ತು ವ್ಯೋಮಿಂಗ್‍ನ ಫ಼ಾಯರ್‌ಹೋಲ್ ನದಿಯಂತಹ ಹಿಂದೆ ಯಾವುದೇ ಮೀನಿನ ಜಾತಿಗಳಿರದ ಅಥವಾ ತೀವ್ರವಾಗಿ ಬರಿದಾದ ಸ್ಥಳೀಯ ಮೀನುಗಳ ಸಂತತಿಯಿರುವ ನೀರಿಗೆ ಪರಿಚಯಿಸಲ್ಪಟ್ಟ ಇತರ ಪ್ರಜಾತಿಗಳು ಕ್ರೀಡಾ ಮೀನುಗಾರಿಕೆಯನ್ನು ಸೃಷ್ಟಿಸಿವೆ.

ಕೆಲವು ನಿರ್ದಿಷ್ಟ ಉಪಜಾತಿಗಳ ಸ್ಥಳೀಯ ಮೀನುಗಳು, ಅಥವಾ ಸ್ಟೀಲ್‍ಹೆಡ್‍‍ನ ಸಂಬಂಧವಾಗಿ, ವಿಶಿಷ್ಟ ಜೀವಸಮೂಹ ವಿಭಾಗಗಳನ್ನು ಅಳಿವಿನಂಚಿನಲ್ಲಿರುವ ಪ್ರಭೇದಗಳ ಕಾಯಿದೆಯಡಿ ಬೆದರಿಕೆ ಅಥವಾ ಅಪಾಯಕ್ಕೀಡಾಗಿರುವವೆಂದು ಪಟ್ಟಿಮಾಡಲಾಗಿದೆ. ಸ್ಟೀಲ್‍ಹೆಡ್ ವಾಷಿಂಗ್ಟನ್ ರಾಜ್ಯದ ಅಧಿಕೃತ ರಾಜ್ಯಮೀನಾಗಿದೆ.

## ಹೆಚ್ಚಿನ ಓದಿಗೆ
* 
* 
* 
*  Review, Interviews
* 
* 
* 
* 
* Scott and Crossman (1985) *Freshwater Fishes of Canada*. Bulletin 184. Fisheries Research Board of Canada. Page 189. 
* 

## ಹೊರಗಿನ ಕೊಂಡಿಗಳು
* 
* 

ವರ್ಗ:ಮೀನುಗಳು
ಗನ್ನಮೇಡ್

**ಗನ್ನಮೇಡ್** (ಖಗೋಳ) 
ಇದು  ಗುರು ಗ್ರಹದ ಉಪಗ್ರಹ ಮತ್ತು ಸೌರಮಂಡಲದಲ್ಲಿನ ಅತಿ ದೊಡ್ಡ ಉಪಗ್ರಹವಾಗಿದೆ. ೨,೬೩೪ ಕಿ.ಮೀ. ಸುತ್ತಳತೆ ಹೊಂದಿರುವ ಈ  ಉಪಗ್ರಹ  ಪ್ಲುಟೊ ಮತ್ತು ಮರ್ಕ್ಯುರಿ ಕಿಂತ  ಹೆಚ್ಚು ದೊಡ್ಡದಾಗಿದೆ.
ಗನ್ನಮೇಡ್ ಅನ್ನು ಇಟಲಿಯ ಖಗೋಳಶಾಸ್ತ್ರಜ್ಞ ಗೆಲಿಲಿಯೋ ಮತ್ತು ಜರ್ಮನ್ ಖಗೋಳಶಾಸ್ತ್ರಜ್ಞ ಸೈಮನ್ ಮೇರಿಯಸ್ನಿಂದ ಸ್ವತಂತ್ರವಾಗಿ ಕಂಡುಹಿಡಿಯಲಾಯಿತು..

ವರ್ಗ:ಖಗೋಳಶಾಸ್ತ್ರ
ಕಲ್ಗಿ - ತುರಾಯಿ

ಕಲ್ಗಿ - ತುರಾಯಿ : -  ಉತ್ತರ ಕರ್ನಾಟಕದಲ್ಲಿ ಗುರುತಿಸಲಾದ ಒಂದು ಪ್ರಸಿದ್ಧ ಲಾವಣಿ ಸಂಪ್ರದಾಯ. ದಕ್ಷಿಣ ಕರ್ನಾಟಕದಲ್ಲಿಯೂ ಈ ಸಂಪ್ರದಾಯದ ಹಾಡುಗಳಿದ್ದವು ಎಂಬುದಕ್ಕೆ ಅಲ್ಲಲ್ಲಿ ನಿದರ್ಶನಗಳು ಲಭ್ಯವಾದರೂ ಇತ್ತೀಚೆಗೆ ಸಂಪೂರ್ಣವಾಗಿ ಅವು ಕಣ್ಮರೆಯಾಗಿ ಹೋಗಿವೆ. ಮೈಸೂರು ಮತ್ತು ಕಡೂರುಗಳಲ್ಲಿ ಕಲ್ಗಿ_ತುರಾಯಿ ಲಾವಣಿಗಳನ್ನು ಹಾಡುವವರು ಕಾಣಬರುತ್ತಿದ್ದರು.

ಕಲ್ಗಿ - ತುರಾಯಿಗಳು ಲಾವಣಿಕಾರರ ಎರಡು ವರ್ಗಗಳು.  ಹರದೇಶಿ - ನಾಗೇಶಿ ಎಂದೂ ಇವರನ್ನು ಕರೆವುದಿದೆ. ಈ ಎರಡು ವರ್ಗದ ಲಾವಣಿಕಾರರೂ ಇದಿರುಬದಿರಾಗಿ ಸ್ಫರ್ಧೆಯಿಂದ ಹಾಡುತ್ತಾರೆ. ಹರದೇಸಿಯವರು ಗಂಡಿನ ಪಕ್ಷವನ್ನೂ ನಾಗೇಸಿಯವರು ಹೆಣ್ಣಿನ ಪಕ್ಷವನ್ನೂ ವಹಿಸಿ ಅಪೂರ್ವ ಲಾವಣಿಗಳನ್ನು ಹೇಳುತ್ತಾರೆ. ತಮ್ಮ ತಮ್ಮ ಪಕ್ಷಗಳನ್ನು ಎತ್ತಿ ಹಿಡಿದು ಹಾಡುವುದು ಇಲ್ಲಿಯ ಸಂಪ್ರದಾಯ. ಒಂದು ಇನ್ನೊಂದಕ್ಕಿಂತ ಮೇಲು ಎಂದು ಸ್ಥಾಪಿಸುವ ಭರದಲ್ಲಿ ಲಾವಣಿಯ ಲಾವಣ್ಯಕ್ಕೆ ಭಂಗವನ್ನುಂಟುಮಾಡುವ ಸಂದರ್ಭಗಳೂ ಉಂಟು.

ಲಾವಣಿಗಳಲ್ಲಿ ವಿಸ್ತಾರವಾದ ಲಾವಣಿಗಳೂ ಉಪಲಾವಣಿಗಳೂ ಉಂಟು. ಪೌರಾಣಿಕ, ಸಾಮಾಜಿಕ, ಐತಿಹಾಸಿಕ ವಿಷಯಗಳು ಸಾಮಾನ್ಯವಾಗಿ ಈ ಲಾವಣಿಯ ಮುಖ್ಯ ವಸ್ತುಗಳಾಗಿ ಕಂಡುಬರುತ್ತವೆ. ಶೃಂಗಾರ ಹಾಗೂ ಹಾಸ್ಯ ಪ್ರಧಾನ ಲಾವಣಿಗಳ ಪ್ರಾಚುರ್ಯ ಹೆಚ್ಚು. ಹಳೆಯ ಸಂಪ್ರದಾಯದ ಲಾವಣಿಗಳು, ಹೊಸ ಸಂಪ್ರಾದಯದ ಲಾವಣಿಗಳು ಎಂದು ಇವುಗಳ ಬಗೆಗಳನ್ನು ವಿಭಜಿಸಲಾಗಿದೆ. ಹಳೆಯ ಲಾವಣಿಗಳು ರಚನಾ ದೃಷ್ಟಿಯಿಂದ, ಕಲ್ಪನಾರಮ್ಯತೆಯ ದೃಷ್ಟಿಯಿಂದ ವಿಶಿಷ್ಟ ಸ್ಥಾನಕ್ಕೆ ಅರ್ಹವಾದವು.

ಸಾಮಾನ್ಯವಾಗಿ ಲಾವಣಿಕಾರರು ಪ್ರತಿ ಲಾವಣಿಯನ್ನು ಹಾಡುವಾಗಲೂ ಮೊದಲಿಗೊಂದು ಉಪೋದ್ಘಾತ ಸ್ವರೂಪದ ಚಿಕ್ಕ ಹಾಡನ್ನೂ ಕೊನೆಗೊಂದು ಉಪಸಂಹಾರ ಸ್ವರೂಪದ ಹಾಡನ್ನೂ ಹೇಳುವುದು ವಾಡಿಕೆ. ಸೂಚನ ಪಲ್ಲವಿಯನ್ನು ಸಖಿ ಎಂದೂ ಕೊನೆಯದನ್ನು ಖ್ಯಾಲಿ ಎಂದೂ ಹೆಸರಿಸುತ್ತಾರೆ. ಪ್ರತಿಲಾವಣಿಯಲ್ಲೂ ಚೌಕ ಎಂಬ ವಿಭಾಗವನ್ನು ಕಲ್ಪಿಸಿ, ಅದರಲ್ಲಿ ಕೆಲವು ನುಡಿಗಳು, ಒಂದು ಚಾಲ ಸೇರಿರಬೇಕೆಂದು ಇಟ್ಟುಕೊಂಡಿದ್ದಾರೆ. ಅಂಥ ನಾಲ್ಕೋ ಆರೋ ಚೌಕ ಸೇರಿದರೆ ಒಂದು ಇಡಿಯ ಲಾವಣಿ ಅಗುತ್ತದೆ.

ಲಾವಣಿ ಹಾಡುವಾಗ ಸಾಮಾನ್ಯವಾಗಿ ಇಬ್ಬರು ಜೊತೆಯಾಗುತ್ತಾರೆ. ಅವರು ಎಡಗೈಯಲ್ಲಿ ಕೈತಾಳ, ಬಲಗೈಯಲ್ಲಿ ದಪ್ಪ ಹಿಡಿದು ಕಾಲಿಗೆ ಗೆಜ್ಜೆ ಕಟ್ಟಿಕೊಂಡು ಹಾಡಲು ಸಿದ್ಧವಾಗುತ್ತಾರೆ. ಅವರ ಹಿಂದೆ ತಿಂತಿಣಿ ಎಂಬ ವಾದ್ಯವನ್ನು ಹಿಡಿದ ಸೂರಿನವ ನಿಂತಿರುತ್ತಾನೆ.

ಲಾವಣಿಕಾರ ಲಾವಣಿಯ ಕೊನೆಯಲ್ಲಿ ತನ್ನ ಊರು, ಅಧಿದೈವ, ಗುರುಪರಂಪರೆ, ಹಾಡುವ ಜೊತೆಗಾರರು ಮುಂತಾದ ವಿಷಯಗಳನ್ನೂ ತನ್ನ ಹಾಡು ಎಂಥ ಪ್ರಭಾವಶಾಲಿಯಾದುದು, ಪ್ರತಿಪಕ್ಷದವರನ್ನು ಹೇಗೆ ಆಕರ್ಷಿಸಬಲ್ಲುದು ಎಂಬ ಅಂಶವನ್ನೂ ಸೂಚಿಸುತ್ತಾನೆ.

   
ಮನ ಸಂತೋಷಾಯ್ತು ಬೆಳದಿಂಗಳ ಮಳಿಕುಟ್ಟಿ | ಮಳಿಕುಟ್ಟಿ |
ಸುತ್ತ ರಾಜ್ಯದಾಗ ಹಲಸಂಗಿ ಊರ ಕರಿಕೋಟಿ | ಕರಿಕೋಟಿ |
ಗಂಡು ಬಾಳು ವಸ್ತಾದರ ಆ ಕಡಿ ನಡಗಟ್ಟಿ | ನಡಗಟ್ಟಿ
ಕರನಾಟಕ ಹಲಸಂಗಿ ಊರ | ಮೆರಿಯತಾವ ತೂರ |
ಮಲಿಕ ಮೈತರ | ಹಚ್ಚಿ ವರಗಿ |
ಖಾಜ್ಯಾನ ಕವೀ ಸವಿ ಸಕ್ಕರಿ ಎಲ್ಲರಿಗಿ |
ಖಂಡೂನ ಸೂರ ಕೇಳಿ ಕಲ್ಲ ಮನಸು ಕರಗಿ |
  

ಕಲ್ಗಿ_ತುರಾಯಿ ಸಂಪ್ರದಾಯ ಹಾಗೂ ಆ ಸಂಬಂಧವಾದ ಲಾವಣಿಗಳು ಕರ್ನಾಟಕ ಜಾನಪದದ ಒಂದು ಪ್ರಮುಖ ಅಂಗ. ಅತ್ಯುತ್ಕೃಷ್ಟ ಲಾವಣಿಗಳು ಈ ಪರಂಪರೆಯಲ್ಲಿ ಲಭ್ಯವಾಗಿ ಕನ್ನಡ ಜನಪದ ಕಾವ್ಯಸಂಪತ್ತಿನ ಹಿರಿಮೆಯನ್ನು ಸಾರುತ್ತಿವೆ.

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಜಾನಪದ
ಕರ್ನೂಲು ಸ್ತೋಮ

**ಕರ್ನೂಲು ಸ್ತೋಮ**: ಆಂಧ್ರ ಪ್ರದೇಶದ ಕಡಪ ಜಿಲ್ಲೆಯಲ್ಲಿ ಕಡಪ ಶಿಲಾಸ್ತೋಮದ ಮೇಲೆ ಅನನುರೂಪವಾಗಿ ನಿಕ್ಷೇಪವಾಗಿರುವ ಶಿಲಾರಾಶಿ (ಕರ್ನೂಲ್ ಸಿಸ್ಟಂ). ಕುಂದೈರ್ ಕೊಳ್ಳದಲ್ಲೂ (ಇದು ಕೃಷ್ಣಾನದಿಯ ವರೆಗೂ ಹರಡಿದೆ) ಪಲ್ನಾಡ್ ಪ್ರದೇಶದಲ್ಲೂ ಈ ಶಿಲಾವರ್ಗ ಇದೆ. ಇದು ಪಶ್ಚಿಮದಲ್ಲಿ ಸುಮಾರು ೩೬೬ ಮೀ ಮಂದವಾಗಿದೆ; ಪಲ್ನಾಡ್ ಕಡೆಗೆ ಹೋದಂತೆ ಈ ದಪ್ಪ ಹೆಚ್ಚುತ್ತದೆ. ಪೂರ್ವದ ಕಡೆ ಈ ಸ್ತೋಮ ಭೂಚಲನೆಯಿಂದ ಸ್ವಲ್ಪ ಅಸ್ತವ್ಯಸ್ತಗೊಂಡಿದೆ. ಆದರೂ ಕಡಪ ಶಿಲಾಸ್ತೋಮಗಳಷ್ಟು ಮಡಿಕೆ ಬಿದ್ದಿಲ್ಲ. ಕರ್ನೂಲ್ ಸ್ತೋಮ ಕೆಳಗಿನ ವಿಂಧ್ಯನ್ ಶಿಲಾಸ್ತೋಮಕ್ಕೆ ಸಮಕಾಲೀನವಾದದ್ದು.

ಕರ್ನೂಲ್ ಸ್ತೋಮದಲ್ಲಿ ನಾಲ್ಕು ವಿಧದ ಶಿಲಾಶ್ರೇಣಿಗಳನ್ನು ಗುರುತಿಸಲಾಗಿದೆ. ಇವುಗಳಲ್ಲಿ ಸುಣ್ಣಶಿಲೆ ಮುಖ್ಯವಾಗಿದ್ದರೂ ಜೇಡು ಮತ್ತು ಮರಳು ಶಿಲೆಗಳಿಗೆ ಏನೂ ಕಡಿಮೆ ಇಲ್ಲ. ವಿವರ ಮುಂದೆ ಬರೆದಿದೆ.

* ಕುಂದೈರ್ 	ನಂದ್ಯಾಲ್ ಜೇಡುಶಿಲೆಗಳು  	ಕೋಯಿಲ್ಕುಂಟ್ಲಾ ಸುಣ್ಣ ಶಿಲೆಗಳು
* ಪನಿಯಮ್	ಪಿನ್ನಕ್ಲೆಡ್ ಬೆಣಚುಶಿಲೆ 		ಪ್ಲೇಟೋ ಬೆಣಚುಶಿಲೆ
* ಜಮ್ಮಲಮಡಗು	ಆಕ್ ಮರಳುಶಿಲೆ		ನರ್ಜಿ ಸುಣ್ಣಶಿಲೆ
* ಬಂಗನಪಲ್ಲಿ	ಬಂಗನಪಲ್ಲಿ 		ಮರಳುಶಿಲೆ

ಬಂಗನಪಲ್ಲಿ ಶಿಲೆಗಳು ಸಾಮಾನ್ಯವಾಗಿ ದಪ್ಪ ಮರಳಿನಿಂದ ಕೂಡಿವೆ. ಇವುಗಳಲ್ಲಿ ಕೆಲವು ಕಡೆ ಜೇಡು ಮತ್ತು ಕಬ್ಬಿಣಾಂಶ ಸಹ ಇದೆ. ಈ ಶಿಲೆಗಳ ಬಣ್ಣ ಬೂದು ಮತ್ತು ಕಂದು. ಇಲ್ಲಿರುವ ಬೆಣಚು, ಜಾಸ್ಪರ್, ಚರ್ಟ್ ಮತ್ತು ಸ್ಲೇಟಿನ ಉರುಟು ಕಲ್ಲುಗಳು ಶೆಯ್ಯಾರ್ ಶ್ರೇಣಿಯಿಂದ ಬಂದಿವೆ. ಬಂಗನಪಲ್ಲಿ ಶ್ರೇಣಿ ಮುಖ್ಯವಾಗಿ ವಜ್ರಗಳ ತವರುಮನೆ. ೧೮೪೦ರ ವರೆಗೆ ಇಲ್ಲಿ ವಜ್ರಗಳನ್ನು ತೆಗೆಯುವ ಉದ್ಯಮ ನಡೆಯುತ್ತಿತ್ತು. ಈಚೆಗೆ ಪುನಃ ಶೋಧನೆ ನಡೆಯುತ್ತಿದೆ. ಜಮ್ಮಲಮಡಗು ಶಿಲಾಶ್ರೇಣಿ ಬಂಗನಪಲ್ಲಿ ಶ್ರೇಣಿಯ ಮೇಲೆ ನಿಕ್ಷೇಪಗೊಂಡಿದೆ. ಇದರ ಕೆಳಗಿನ ಸ್ತರಗಳಲ್ಲಿ ಸುಣ್ಣ ಶಿಲೆಗಳಿವೆ; ಬಣ್ಣ ನೀಲಿ, ಬೂದು ಮತ್ತು ಕಂದು. ನರ್ಜಿ ಸುಣ್ಣದ ಶಿಲೆ ಎಂದು ಈ ಶಿಲೆಗಳ ಹೆಸರು. ಇವನ್ನು ಕಟ್ಟಡದ ಕಲ್ಲಿಗಾಗಿ ತೆಗೆಯುತ್ತಾರೆ. ಈ ಶಿಲೆಯ ಮೇಲೆ ಕಂದು ಮತ್ತು ನೇರಿಳೆ ಬಣ್ಣದ ಆಕ್ ಜೇಡುಶಿಲೆ ಸಂಚಿತವಾಗಿದೆ. ಇದರ ಮೇಲಿರುವ ಪಾನ್ಯಂ ಶಿಲಾಶ್ರೇಣಿ ಪಾನ್ಯಂ ಮತ್ತು ಉಂಡುಟ್ಲಗಳ ಸುತ್ತಮುತ್ತ ಚೆನ್ನಾಗಿ ರೂಪುಗೊಂಡಿದೆ. ಇವುಗಳಲ್ಲಿ ಮರಳುಶಿಲೆ ಮತ್ತು ಬೆಣಚುಶಿಲೆಗಳೇ ಮುಖ್ಯ. ಇವುಗಳ ಮೇಲೆ ನಿಕ್ಷೇಪಗೊಂಡಿರುವ ಶಿಲೆಗಳು, ಕುಂದೈಕ ನದಿಯ ಪಾತ್ರದಲ್ಲಿ ಚೆನ್ನಾಗಿ ರೂಪುಗೊಂಡಿರುವುದರಿಂದ ಅವುಗಳಿಗೆ ಕುಂದೈರ್ ಶಿಲಾಶ್ರೇಣಿಗಳೆಂದು ಹೆಸರು ಬಂದಿದೆ. ಇದರಲ್ಲಿ ಕೆಳಗಿನ ಮೂರನೆಯ ಒಂದು ಭಾಗ ಸೂಕ್ಷ್ಮ ಕಣದ ಗಟ್ಟಿಶಿಲೆಯಿಂದಲೂ ಮೇಲ್ಭಾಗ ಸುಣ್ಣ ಮಿಶ್ರ ಜೇಡು ಮತ್ತು ಅಶುದ್ಧ ಸುಣ್ಣಶಿಲೆಯಿಂದಲೂ ಕೂಡಿದೆ. ಇವು ಕೋಯಿಲ್ಕುಂಟ್ಲ ಮತ್ತು ನಂದ್ಯಾಲ್ ಎಂಬ ಸ್ಥಳಗಳಲ್ಲಿ ಚೆನ್ನಾಗಿ ನಿಕ್ಷೇಪಗೊಂಡಿವೆ. ಆದ್ದರಿಂದ ಇವುಗಳಿಗೆ ಕೋಯಿಲ್ಕುಂಟ್ಲ ಸುಣ್ಣಶಿಲೆ ಮತ್ತು ನಂದ್ಯಾಲ್ ಜೇಡುಶಿಲೆಗಳೆಂಬ ಹೆಸರುಗಳಿವೆ. ಕಡಪ ಕೊಳ್ಳದ ಈಶಾನ್ಯಕ್ಕಿರುವ ಕೃಷ್ಣಾನದಿಯ ಎರಡು ದಡಗಳಲ್ಲಿ ಆವರಿಸಿ ಪಲ್ನಾಡಿನ ಸುತ್ತಮುತ್ತ ರೂಪುಗೊಂಡಿರುವ. ಕಡಪ ಶಿಲಾಸ್ತೋಮದ ಮೇಲೆ ಅನನುರೂಪವಾಗಿ ಶೇಖರವಾಗಿರುವ ಕರ್ನೂಲ್ ಸ್ತೋಮಕ್ಕೆ ಪಲ್ನಾಡ್ ಶಿಲಾಶ್ರೇಣಿ ಎಂದು ಹೆಸರು. ಈ ಸ್ತೋಮದಲ್ಲಿ ಸುಣ್ಣ ಮತ್ತು ಜೇಡುಶಿಲೆಗಳಿವೆ.	(ಎಂ.ಎಸ್.ಎಸ್.)

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬೀಜಾಪುರದಕೋಟೆ

thumb

## ಇತಿಹಾಸ
ಬಿಜಾಪುರದ ಕೋಟೆ ಮತ್ತು ಇತರ ರಚನೆಗಳ ಶ್ರೀಮಂತ ಇತಿಹಾಸ ಕಲ್ಯಾಣಿ ಚಾಲುಕ್ಯರಿಂದ ೧೦-೧೧ರ ಶತಮಾನಗಳಲ್ಲಿ ಸ್ಥಾಪಿಸಲ್ಪಟ್ಟ ಬಿಜಾಪುರ ನಗರದ ಇತಿಹಾಸದಲ್ಲಿ ಅಂತರ್ಗತವಾಗಿದೆ. ಇದು ಆಗ ವಿಜಯಪುರ (ವಿಜಯದ ನಗರ) ಎಂದು ಕರೆಯಲ್ಪಡುತ್ತಿತ್ತು. ನಗರವು ೧೩ ನೇ ಶತಮಾನದ ಕೊನೆಯಲ್ಲಿ ದೆಹಲಿಯ ಖಿಲ್ಜಿ ಸುಲ್ತಾನರ ಪ್ರಭಾವಕ್ಕೆ ಒಳಪಟ್ಟಿತು. ೧೩೪೭ರಲ್ಲಿ, ಈ ಪ್ರದೇಶವನ್ನು ಗುಲ್ಬರ್ಗದ ಬಹಮನಿ ಸುಲ್ತಾನರು ವಶಪಡಿಸಿಕೊಂಡರು. ಈ ವೇಳೆಗೆ, ನಗರ ವಿಜಾಪುರ ಅಥವಾ ಬಿಜಾಪುರ ಎಂದು ಕರೆಯಲ್ಪಡುತ್ತಿತ್ತು.

ಟರ್ಕಿಯ ಸುಲ್ತಾನ ಎರಡನೇ ಮುರಾದ್‍ನ ಮಗ, ಯೂಸುಫ್ ಆದಿಲ್ ಷಾ ಮೂರನೇ ಸುಲ್ತಾನ್ ಮೊಹಮ್ಮದ್‍ನ ಅಡಿಯಲ್ಲಿ ೧೪೮೧ ರಲ್ಲಿ ಸಲ್ತನತ್‍ನ ಬೀದರ್ ನ್ಯಾಯಾಲಯ ಸೇರಿದ್ದನು. ಅವನನ್ನು ರಾಜ್ಯದ ಪ್ರಧಾನ ಮಂತ್ರಿ ಮಹಮೂದ್ ಗವಾನನು ಗುಲಾಮನಾಗಿ ಖರೀದಿಸಿದ್ದನು. ಅವನು, ಸಲ್ತನತ್‍ನ ಸಕ್ರಿಯ ರಕ್ಷಣೆಯಲ್ಲಿ ತೋರಿದ ನಿಷ್ಠೆ ಮತ್ತು ಶೌರ್ಯಕ್ಕಾಗಿ, ಬಿಜಾಪುರ ರಾಜ್ಯಪಾಲನಾಗಿ ೧೪೮೧ ರಲ್ಲಿ ನೇಮಕಗೊಂಡನು. ಕೋಟೆ ಮತ್ತು ಅರಮನೆ ಮತ್ತು ಫಾರೂಕ್ ಮಹಲ್ ಅವನಿಂದ ಪರ್ಷಿಯಾ, ಟರ್ಕಿ ಮತ್ತು ರೋಮ್‍ನ ನುರಿತ ವಾಸ್ತುಶಿಲ್ಪಿಗಳು ಮತ್ತು ಕುಶಲಕರ್ಮಿಗಳ ಸಹಾಯದಿಂದ ಕಟ್ಟಲ್ಪಟ್ಟಿತು. (೧೪೮೨ ರಲ್ಲಿ, ಬಹಮಿನಿ ಸಾಮ್ರಾಜ್ಯ ಐದು ರಾಜ್ಯಗಳಾಗಿ ಹೋಳಾಯಿತು ಮತ್ತು ಬಿಜಾಪುರ ಸಲ್ತನತ್ ಅವುಗಳಲ್ಲಿ ಒಂದು) ಯೂಸುಫ್ ಸುಲ್ತಾನ್‍ನ ಆಡಳಿತದ ಸ್ವತಂತ್ರ ಎಂದು ಘೋಷಿಸಿಕೊಂಡನು ಮತ್ತು ಹೀಗೆ ೧೪೮೯ ರಲ್ಲಿ, ಆದಿಲ್ ಷಾಹಿ ರಾಜವಂಶದ ಅಥವಾ ಬಹಮನಿ ರಾಜ್ಯ ಸ್ಥಾಪಿಸಿದ.

ಯೂಸುಫ್ ಆದಿಲ್ ಷಾ ಮತ್ತು ಅವನ ಹಿಂದೂ ಪತ್ನಿ ಪುಂಜಿ(ಒಬ್ಬ ಮರಾಠಾ ಯೋಧನ ಮಗಳು)ಯ ಮಗ, ಇಬ್ರಾಹಿಂ ಆದಿಲ್ ಷಾ ತನ್ನ ತಂದೆಯ ಮರಣದ ನಂತರ ೧೫೧೦ರಲ್ಲಿ ಉತ್ತರಾಧಿಕಾರಿಯಾದನು. ಅವನು ಅಪ್ರಾಪ್ತವಯಸ್ಕನಾಗಿದ್ದರಿಂದ, ಸಿಂಹಾಸನ ಪಡೆದುಕೊಳ್ಳುವುದಕ್ಕೆ ಪ್ರಯತ್ನವಾಯಿತು, ಇದು ಪರಿಣಾಮಕಾರಿಯಾಗಿ ಪುರುಷ ಉಡುಗೆಯಲ್ಲಿ ತನ್ನ ಮಗನ ಕಾರಣಕ್ಕಾಗಿ ಹೋರಾಟಮಾಡಿದ ಅವನ ಧೀರ ತಾಯಿಯ ಸಕಾಲಿಕ ಮಧ್ಯಪ್ರವೇಶದಿಂದ ಈಡೇರಲಿಲ್ಲ. ನಂತರ ಅವನು ಬಿಜಾಪುರದ ಸಲ್ತನತ್‍ನ ರಾಜನಾಗುತ್ತಾನೆ. ಅವನು ಕೋಟೆಗೆ ಹೆಚ್ಚಿನ ಸೇರ್ಪಡೆ ಮಾಡುವ ಮತ್ತು ಕೋಟೆಯ ಒಳಗೆ ಜಾಮಿ ಮಸೀದಿ ನಿರ್ಮಿಸುವುದರಲ್ಲಿ ಕಾರಣಕರ್ತನಾದನು.

## ಉಲ್ಲೇಖಗಳು
ವರ್ಗ:ಕೋಟೆಗಳು
ವರ್ಗ:ಕರ್ನಾಟಕದ ಕೋಟೆಗಳು
ಕಲ್ಯಾಣಕೀರ್ತಿ

**ಕಲ್ಯಾಣಕೀರ್ತಿ**: ಸು.೧೪೩೯ ಜೈನಕವಿ.ಆಶ್ರಯ - ಪಾಂಡ್ಯರಾಯ. ಈತ ದಕ್ಷಿಣ ಕನ್ನಡ ಜಿಲ್ಲೆಯ ಕಾರ್ಕಳದ ಮಠಾಧೀಶರಾಗಿದ್ದ ಲಲಿತಕೀರ್ತಿಗಳ ಶಿಷ್ಯನೆಂದು ತಿಳಿದುಬರುತ್ತದೆ. 
## ಗ್ರಂಥಗಳು
ಜ್ಞಾನಚಂದ್ರಾಭ್ಯುದಯ, ನಾಗಕುಮಾರಚರಿತೆ, ಕಾಮನಕಥೆ, ಚಿನ್ಮಯಚಿಂತಾಮಣಿ, ಅನುಪ್ರೇಕ್ಷೆ, ಜಿನಸ್ತುತಿ, ತತ್ತ್ವಭೇದಾಷ್ಟಕ ಎಂಬ ಕನ್ನಡ ಕೃತಿಗಳ ಹಾಗೂ ಜಿನಯಜ್ಞಫಲೋದಯ, ಯಶೋಧರಚರಿತೆ ಎಂಬ ಸಂಸ್ಕೃತ ಗ್ರಂಥಗಳ ಕರ್ತೃ. ಸಿದ್ಧರಾಶಿ ಎಂಬ ಗ್ರಂಥವನ್ನೂ ಈತ ಬರೆದಿರುವಂತೆ ತೋರುತ್ತದೆ ಎಂದು ಕವಿಚರಿತೆಕಾರರು ಹೇಳಿದ್ದಾರೆ. ಆದರೆ ಇದು ಬೇರೊಂದು ಗ್ರಂಥವಾಗಿರದೆ ಮೇಲೆ ಹೇಳಿದ ಅನುಪ್ರೇಕ್ಷೆಗೆ ಇರುವ ಮತ್ತೊಂದು ಹೆಸರಾಗಿದೆ.

ಜ್ಞಾನಚಂದ್ರಾಭ್ಯುದಯಕ್ಕೆ ಜ್ಞಾನಚಂದ್ರೋದಯ ಎಂಬ ಹೆಸರೂ ಕಂಡುಬರುತ್ತದೆ. ಇದನ್ನು ಶಕನೃಪದ ರತಿಲೋಕ (೧೩೬೨) ಸಂಖ್ಯೆಯಿಂ ವಿಧಿತ ಸಿದ್ಧಾರ್ಥಿ ವರ್ಷದಲ್ಲಿ ಎಂದರೆ ೧೪೩೯ರಲ್ಲಿ ಬರೆದಂತೆ ತಿಳಿಯುತ್ತದೆ. ವಿವಿಧ ಷಟ್ಪದಿಗಳನ್ನೊಳಗೊಂಡ, ೯೦೮ ಪದ್ಯಗಳನ್ನುಳ್ಳ ಈ ಕಾವ್ಯ ಜ್ಞಾನಚಂದ್ರನೆಂಬ ರಾಜ ತಪಸ್ಸು ಮಾಡಿ ಮುಕ್ತಿಯನ್ನು ಪಡೆದ ಕಥೆಯಿಂದ ಕೂಡಿದೆ.

ನಾಗಕುಮಾರ ಚರಿತೆ ಮುಖ್ಯವಾಗಿ ಭಾಮಿನಿ ಷಟ್ಪದಿಯಲ್ಲಿ ರಚಿತವಾಗಿದೆ (೧೪೪೨), ಜೊತೆಗೆ ಕಂದವೃತ್ತಗಳೂ ಬಳಕೆಯಾಗಿವೆ. ಇದಕ್ಕೆ ಫಣಿಕುಮಾರಚರಿತೆಯೆಂದೂ ಹೆಸರಿದೆ. ಇದು ೫ ಸಂಧಿಗಳನ್ನೂ ೫ ಪದ್ಯಗಳನ್ನೂ ಒಳಗೊಂಡಿದೆ.

ಕಾಮನಕಥೆ ಸಾಂಗತ್ಯದಲ್ಲಿ ರಚಿತವಾಗಿದೆ. ಇದರಲ್ಲಿ ೪ ಸಂಧಿಗಳೂ ೩೩೧ ಪದ್ಯಗಳೂ ಇವೆ. ಅಲ್ಲಲ್ಲಿ ಕಂದ, ಷಟ್ಪದಿ, ವಚನಗಳೂ ಬರುವುದುಂಟು. ಇದನ್ನು ಲಲಿತಕೀರ್ತಿಯ ಶಿಷ್ಯನಾದ ತುಳುವ ದೇಶದ ದೊರೆ ಭೈರವಸುತ ಪಾಂಡರಾಯನ ಇಷ್ಟಾನುಸಾರವಾಗಿ ಬರೆದಂತೆ ಕವಿ ಹೇಳಿಕೊಂಡಿದ್ದಾನೆ. ಕೃತಿ ಜೈನಮತಾನುಸಾರವಾಗಿ ಮನ್ಮಥಕಥಾ ನಿರೂಪಣೆಯನ್ನೊಳಗೊಂಡಿದೆ.

ಚಿನ್ಮಯಚಿಂತಾಮಣಿ ಮಾತ್ರಾವಿನ್ಯಾಸದ ಛಂದಸ್ಸಿನಿಂದ ಕೂಡಿದ್ದು ಒಟ್ಟು ೧೦೫ ಪದ್ಯಗಳನ್ನೊಳಗೊಂಡಿದೆ. ಇದರಲ್ಲಿ ತತ್ತ್ವನಿರೂಪಣೆ ಅಡಕವಾಗಿದೆ. ಗ್ರಂಥದ ಕೊನೆಯಲ್ಲಿ ಪ್ರಣಿಹಿತ ಚಿನ್ಮಯಚಿಂತಾಮಣಿಯಿದು ಕಲ್ಯಾಣಕೀರ್ತಿ ಸೌಖ್ಯಾಸ್ಪದಮಂ ಮಣಿಯದೆ ಜಯಿಸಲಿ ಜಗದೊಳು ಗುಣಿಜನಗಳಿಗಿತ್ತು ಚಾರುಮುಕ್ತಿ ಶ್ರೀಯಂ ಎಂಬ ಒಂದು ಕಂದಪದ್ಯವಿದೆ.

ಅನುಪ್ರೇಕ್ಷೆ ಅಥವಾ ಸಿದ್ಧರಾಶಿಯಲ್ಲಿ ೭೪ ಪದ್ಯಗಳಿವೆ. ಇದರಲ್ಲಿ ಕೊಂಡಕುಂದಾಚಾರ್ಯರ ಗಾಹೆಯ ಅರ್ಥವನ್ನು ವರ್ಣಿಸುವುದಾಗಿಯೂ ಪನ್ನೆರಡುನುಪ್ರೇಕ್ಷೆ ಚೆನ್ನಕನ್ನಡದಿಂದವೆ ಬಾಲಕರಿಗೆ ತಿಳಿಯುವಂತೆ ಹೇಳುವುದಾಗಿಯೂ ಕವಿ ಹೇಳಿಕೊಂಡಿದ್ದಾನೆ.

ಜಿನಸ್ತುತಿ ೨೭ ಕಂದ ಪದ್ಯಗಳನ್ನುಳ್ಳ ಚಿಕ್ಕ ಕೃತಿ. ಜಿನ ಮಹಿಮೆಯ ವರ್ಣನೆಯಿಂದ ಕೂಡಿದೆ.
ತತ್ತ್ವಭೇದಾಷ್ಮಕ ೯ ಮಲ್ಲಿಕಾಮಾಲಾವೃತ್ತಗಳಲ್ಲಿ ಜೈನತತ್ತ್ವವನ್ನು ನಿರೂಪಿಸುವ ಒಂದು ಅಷ್ಟಕ ಗ್ರಂಥ.
## ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಕವಿಗಳು
ವರ್ಗ:ಕನ್ನಡ ಕವಿಗಳು
ವರ್ಗ:ದಕ್ಷಿಣ ಕನ್ನಡದ ಜನಗಳು